Samardžić o referendumu: Za teme od izuzetnog značaja - klauzula od 50 odsto izašlih | N1 Srbija\nSamardžić o referendumu: Za teme od izuzetnog značaja - klauzula od 50 % izašlih\n01.12.2019. |13.46 |\nIzvor: FoNet/Nenad Djordjević\nSamardžić, međutim, ne može sa sigurnošću reći zašto se on menja baš sada pred predstojeće promene Ustava i mogući referendum o statusu Kosova. Prema njegovoj proceni, rezultati takvog referenduma, ako se održi, svejedno bi bili priznati zato što i aktuelni Ustav omogućava da se odluka donese u "drugom koraku".\nKako je objasnio, posle dvotrećinske većine glasova u Skupštini, ona se potvrđuje na "labavom referendumu", gde se uvažavaju glasovi većine izašlih. "Ustav iz 1994. podrazumevao je daleko restriktivniji način promene Ustava. Tu je traženo da glasa više od polovine upisanih birača", podseća Samardžić.\nS druge strane, Petrović Škero ukazuje da "labavi referendum" u Srbiji faktički znači da se Ustav menja voljom jedne partije.\nOna je izjavila da "naša jednopartijska skupština ima većinu za donošenje bilo kakvog zakona". Ipak, Petrović Škero ne može da proceni da li je ovakav nacrt zakona smišljen namerno, da bi se donele neke važne odluke, ili je posledica neznanja.\nPo njoj, ne bi bilo problema kada bi se znalo šta hoćemo, kako hoćemo i kada ne bi bilo odrednice kojom se ukida član koji precizira kada je referendum uspeo, to jest odredba o potrebnom procentu izlaznosti građana. "Ministarstvo koje je predložilo ovaj zakon napisalo je u obrazloženju da to radi da bi se postupilo po primedbama Venecijanske komisije, koja jeste rekla da zakon treba uskladiti sa Ustavom, ali nije rekla u čemu", predočila je Petrović Škero.\nIstovremeno, Samardžić naglašava da je ustavni referendum krajnji čin, ukoliko se potpiše pravno obavezujući sporazum o sveobuhvatnoj normalizaciji odnosa sa Prištinom. "To bi moralo da se dogodi, ali ja ovoj vlasti ništa ne verujem. Prosto se bojim bi oni taj referendum izmanipulisali, kao što i sve manipulišu", tvrdi Samardžić.\nPrema njegovim rečima, "ovo je jako važno da prođe, a nema šanse da prođe u situaciji gde 70 odsto stanovništva smatra da Kosovo treba da ostane u sastavu Srbije".\nslobodan samardžić Vida Petrović Škero Kosovo Referendum zakon o referendumu ustav\nČlanom 24 Zakona o referendumu i GI predviđeno je : Referendum je punovažan ako je na njemu glasala većina građana koji imaju biračko pravo i koji su upisani u birački spisak, dakle 50 % + 1. Odluka o referendumskom pitanju donosi većina od izašlih birača, opet 50 % +1 ali sada od izašlih. U zavisnosti od značaja pitanja o kojem se odlučuje, ovaj procenat može biti i veći.\nTeško će "najbolji student Pravnog fakulteta" izmsnipulisati Prof. Samardžića i Vidu Popović Škero .\nPodrska prof.Samardzicu...i..Vidi Petrović Skero...protiv"Labavog referenduma".... i da ga jedna stranka moze zloupotrebiti...nametnuti vecini..u drustvu..


Dodik: MUP čisti svoje redove i tek ćemo da čistimo\nMUP čisti svoje redove i tek ćemo da čistimo. Znao sam za te aktivnosti i bez oklijevanja, naš zahtjev je bio da nema nikakvog izuzeća", rekao je srpski član i predsjedavajući Predsjedništva BiH Milorad Dodik.\n"Neprihvatljivo je da bilo koji pripadnik bude angažovana na taj način, oni moraju da odgovaraju žestoko i moraju da budu udaljeni od bilo kakve mogućnosti da se vrate u službu, a imamo i mnoge druge. Nisu oni samo u pitanju, ovi koji su u kontaktu sa raznim kriminalnim grupama, jer sa njimam nekako izađemo na kraj, ali imate mnogo onih podanika koji su spremni da rade za razne strane obavještane služe, a pripadaju našim bezbjednosnim strukturama. I sa njima ćemo morati, polako ali sigurno, sklanjajući ih sa važnih mjesta", poručuje Dodik i dodaje:\n"Najbolje se to vidi kada sklonite nekog sa nekog šefovskog mjesta, onda dođe ambasada i reaguje za njega, to odmah znate ko je i šta je. Mi želimo da policija bude u službi ovog naroda, ove Republike i ta policija će biti izgrađena, kao što je i bila u funkciji do sada, biće i od sada."\nGovoreći o samoj akciji Dodik kaže da ovakve prilike MUP neće propuštati.\n"Ovo je bio samo jedan eksces koji govori da mi ne želimo da propustimo priliku da se sa takvim obračunamo", rekao je Dodik.


Licence za 32.000 čuvara | Novosti.RS\nLicence za 32.000 čuvara\n31. 07. 2018. u 15:08\nPrivatnim obezbeđenjem bavi se više od 600 firmi koje kontroliše Ministarstvo unutrašnjih poslova. Svaka firma mora da ima akt o proceni rizika\nDRŽAVA bi trebalo da pooštri nadzor nad sprovođenjem obuke za zaposlene u sektoru privatnog obezbeđenja, ali istovremeno i da olabavi postupak polaganja stručnog ispita. Sistem u kome trenuto radi oko 32.000 ljudi tako bi bio efikasniji i spremniji za sve brojnije bezbednosne izazove.\nJednostavniji put do licence - zahtev je vlasnika agencija i stručnjaka za bezbednosti posle pet godina primene zakona o privatnom obezbeđenju. Ovaj propis prvi put je potpuno uredio ovu oblast, ali i pokazao nedostatke koje bi trebalo ispraviti u budućnosti.\nPROČITAJTE I:Skupština radila uz privatno obezbeđenje\nStručnjak za bezbednost i privatno obezbeđenje Dragiša Jovanović kaže, za "Novosti", da su konture izmena i dopuna novog zakona već poznate. Jedna od ključnih novina biće podeljeni nadzor nad primenom propisa i celokupnim tržištem MUP-a i posebnih tela koje će dobiti zeleno svetlo Akreditacionog tela Srbije.\nODUZETE 74 DOZVOLE\nJos da pocnu da placaju svoje radnike kako treba bilo bi u redu.Sada nemaju nocni rad, prekovremeni rad, rad praznikom i topli obrok.Cisto pranje para\nSamo me zanima da li će podići cenu rada ili ćemo večito raditi za minimalac a od nas traže licence , lekarske preglede i još svašta nešto kao da nas spremaju za kosmonaute.


Tanjug 19. januara 2022. 10:57\nHAG – Suđenje nekadašnjem komandantu tzv. OVK Saljihu Mustafi, nastavljeno je danas pred Specijalizovanim većima Kosova sa sedištem u Hagu saslušanjem 11. svedoka tužilaštva.\nU pitanju je svedok Fatmir Sopi, koji je juče započeo davanje iskaza.\nTrenutno ga ispituju Mustafini branioci, objavljeni je na sajtu ovog suda.\nMustafa je optužen za zločine nad albanskim civilima nelolojalnim OVK, izvršenim tokom aprila 1999 godine u logoru na imnaju u selu Zlaš.\nU dosadašnjem toku sudenja Mustafa je negirao krivicu, a do sada ispitani svedoci su svedočili protiv njega, tvrdeći da je on bio glavni u tom logoru gde su ljudi mučeni, i prebijani skoro svaki dan, i držani u štalama.\nNalazi se u haškom pritvoru od septembra prošle godine, a na pojavljivanju pred sudom u oktobru 2020. godine negirao je krivicu po svim tačkama optuužnice Specijalizovanog tužilaštva i najavio da će se, pored ostalog, braniti alibijem.\nU druga dva predmeta pred ovim sudom, protiv Hašima Tačija i Pjetra Šalje, pripreme za suđenje još su u toku.


Skupštinska godina bez presedana – Institut alternativa\nInstitut alternativa » Parlamentarni program » Skupštinska godina bez presedana\nRad novog saziva Skupštine Crne Gore u prethodnoj godini obilježili su brojni događaji bez presedana – rad su djelimično bojkotovali i predstavnici vlasti i opozicije, poslanici su više nego ikad predlagali zakone i amandmane, a glasalo se i mimo uobičajenih partijskih blokova.\nRad Skupštine je mjesecima bio blokiran nakon što su je poslanici vladajućeg Demokratskog fronta (DF) u junu napustili nezadovoljni usvajanjem Rezolucije o genocidu u Srebrenici, kao i razrješenjem ministra pravde Vladimira Leposavića zbog negiranja genocida u Srebrenici.\nTaj politički savez je, dok je bio u opoziciji, selektivno bojkotovao rad Skupštine.\nOpoziciona Demokratska partija socijalista (DPS) je 29. decembra 2020. godine najavila bojkot parlamenta, dok se Ustavni sud ne izjasni o njihovoj inicijativi o ocjeni ustavnosti odluka koje su donesene na sjednici koja je održana dan ranije.\nNa toj sjednici su, između ostalog, usvojene izmjene Zakona o slobodi vjeroispovijesti.\nDPS-u su bile sporne odluke o utvrđivanju kvoruma za sjednicu, kao i verifikovanje mandata poslanici Građanskog pokreta (GP) URA Suadi Zoronjić.\n”Dok se sudski organi ne oglase, nećemo učestvovati u radu parlamenta, jer potencijalno imamo 41 poslanika većine koji je nelegitimno izabran. Kakva god odluka suda da bude, mi ćemo nastaviti naš rad u parlamentu”, saopšteno je tada iz najjače opozicione stranke.\nPoslanici DPS-a u skupštinske klupe su se vratili 18. februara zbog rasprave o izmjenama tužilačkih zakona.\nNakon što je vladajuća većina odbila njihovu ponudu o dijalogu o izboru čelnih ljudi pravosuđa, novi bojkot su najavili u maju prošle godine.\nZvanično su ga prekinuli u julu, kad su prisustvovali premijerskom satu. Prije toga su u junu došli u Skupštinu kako bi dali podršku za razrješenje Leposavića i izglasavanje Rezolucije o genocidu u Srebrenici.\nMuk ocjenjuje da je drugi proces bez presedana tokom prošlogodišnjeg rada Skupštine preuzimanje primata u zakonodavnoj aktivnosti od poslanika i poslanica, koji su više nego ikad bili aktivni u predlaganju zakona i amandmana, “često uz izostajanje elementarnih finansijskih procjena, ali i adekvatnog mišljenja Vlade”.\n”To se vjerovatno najbolje ogleda u procesu predlaganja budžeta, u okviru kog je podnijet najveći broj amandmana ikad, ukupnog iznosa od skoro 3,5 milijardi eura. Tome svemu je, naravno, doprinio specifični politički kontekst, u kom smo, umjesto Skupštine kao produžene ruke Vlade, svjedočili mimoilaženjima između Vlade i parlamentarne većine i praktičnoj manjinskoj podršci Vladi među poslanicima i poslanicama”, navodi Muk.\nOna je istakla da je, na drugoj strani, razbijanje političkih monopola proizvelo i određena glasanja bez presedana, mimo uobičajenih partijskih blokova, između ostalog prilikom razrješenja Leposavića, glasanja o Rezoluciji o genocidu u Srebrenici i imenovanja predsjednika Državne izborne komisije (DIK).\nZa smjenu ministra pravde glasali su poslanici opozicije DPS-a, Socijaldemokrata, Bošnjačke stranke, Socijaldemokratske partije (SDP), Liberalne partije i albanskih partija, kao i poslanici iz vladajuće koalicije “Crno na bijelo”.\nI predsjednik DIK-a Nikola Mugoša je na tu funkciju izabran 8. decembra glasovima opozicije i GP URA.\nGlasovima vlasti i opozicije usvojene su i tri interpelacije, koje su podnijeli poslanici opozicije. Interpelacija za pretresanje pitanja u vođenju politike Vlade u oblasti poljoprivrede, koju je podnio SDP, usvojena je glasovima opozicije i DF-a.\nDrugu interpelaciju koju je podnio SDP – za pretresanje pitanja u vođenju politike Vlade u oblasti prosvjete, podržali su opozicija, SNP, Božena Jelušić (GP URA) i Miodrag Lekić (Demos).\nInterpelaciju za pretresanje pitanja u vođenju politike Vlade u oblasti vanjskih poslova, koju je podnio DPS, podržalo je 55 poslanika opozicije i DF-a.\nMuk navodi da i interpelacije idu u prilog jednoj aktivnijoj ulozi opozicije u ovom sazivu parlamenta, koja se takođe i ističe u broju postavljenih poslaničkih pitanja – za razliku od 2020. i 2019. kad su poslanici vladajuće većine više koristili ovaj institut.\nOna je istakla da, nažalost, neprimjeren govor dalje dominira parlamentom, uz korišćenje brojnih pojmova, koji možda formalno-pravno ne predstavljaju uvijek govor mržnje, ali u kontekstu produbljenih političkih, društvenih i etničkih podjela – ne doprinose prijeko potrebnom međupartijskom dijalogu.\nMuk je kazala da se upravo u izostanku šireg političkog konsenzusa ogleda najnegativniji bilans u radu Skupštine, s obzirom na to da, osim izbora preostalih članova Tužilačkog savjeta, nije ostvaren napredak u deblokadi ključnih institucija u pravosuđu, oblasti na čiju stagnaciju je upozorila i Evropska komisija.\nIstakla je da je vrlo važno da Skupština počne suštinski da koristi svoju nadzornu ulogu, mimo dnevno-političkih potreba i međusobnog ucjenjivanja izvršne i zakonodavne vlasti.\n”Recimo, izuzetno je teško govoriti o učinkovitom parlamentarnom nadzoru kad ministarstva uopšte nemaju eksplicitnu obavezu dostavljanja izvještaja o radu poslanicima i poslanicama, ili kad se izvještaji nezavisnih institucija brzopotezno razmatraju, bez zaključaka i preporuka za unapređenje njihovog rada”.\nOna naglašava da su, uprkos većem pritisku poslanika i poslanica na izvršnu vlast, podaci IA demistifikovali navodno povećanu kontrolnu aktivnost Skupštine, kroz ukazivanje na činjenicu da je čak dvije trećine svih kontrolnih saslušanja tokom prve godine saziva održano u Odboru za bezbjednost i odbranu, mahom bez zaključaka i preporuka.\n”Ono što je naročito nedopustivo je izostanak ministara s kontrolnih saslušanja na koje su pozvani, u čemu prednjači ministar finansija i socijalnog staranja (Milojko Spajić), koji se, prema našim podacima, do sredine decembra, pet puta nije odazvao na pozive odbora”, kazala je Muk.\nPozivima skupštinskih radnih tijela u više navrata se nisu odazivali ni ministarka prosvjete, nauke, kulture i sporta Vesna Bratić, kao ni premijer Zdravko Krivokapić.\nOna je naglasila da i poslanici često ukazuju da im Vlada ne dostavlja tražene informacije i dokumentaciju, na koju imaju pravo po Poslovniku Skupštine.\n”Mi smo zbog toga predložili da tačka dnevnog reda naredne plenarne sjednice sadrži informaciju o dostavljanju traženih informacija i dokumenata od Vlade”.\nIstakla je da se dodatno može razmotriti i normirati hitno održavanje ministarskog ili premijerskog sata, u slučajevima u kojima poslanici i poslanice u predviđenim rokovima ne dobiju informacije od Vlade ili resornih ministarstava bez propratnog obrazloženja.\n”Imajući u vidu izostanak adekvatnih analiza i javnih rasprava o zakonima koji predlažu poslanici i poslanice, smatramo da je prioritet da se se propiše procedura konsultovanja zainteresovane javnosti prilikom razmatranja predloga zakona koji se iniciraju u Skupštini”, ocijenila je Muk.\nOna napominje da Poslovnik ili Zakon o Skupštini treba da normiraju ulogu Službe Skupštine u izradi analiza uticaja propisa, koje predlažu poslanici i poslanice.\nTa uloga, kako je navela, treba da se sastoji u prikupljanju neophodnih podataka i izradi odgovora na ključna pitanja o uticaju propisa, u tijesnoj saradnji s parlamentarcima.\n”Neophodno je institucionalizovati i ulogu Parlamentarne budžetske kancelarije, tako što će Poslovnik ili Zakon o Skupštini prepoznati izradu analiza fiskalnog uticaja propisa i amandmana, koje predlažu poslanici i poslanice, među osnovnim poslovima ove organizacione jedinice Službe Skupštine”, zaključuje Muk.\nVećinu predloga IA Skupština još nije usvojila\nMuk je kazala da je IA Skupštini dostavljala predloge za godišnje planove rada odbora, koji bi trebalo da unaprijede kontrolu nad izvršenjem budžeta i primjenom zakona i strategija u oblastima koje naročito prate.\n”Neki od tih predloga su usvojeni, ali većina još uvijek nije. Mi smo takođe kroz svoje analize dali ideje za buduće zakone o Skupštini i Vladi. Međutim, iako su ovi zakoni trebalo da budu utvrđeni tokom 2021. godine, oni još uvijek nisu bili na javnoj raspravi”, kazala je Muk.\nI ignorisanje premijera bez presedana\nKrajem godine u parlamentu se desio još jedan slučaj bez presedana – neodržavanje premijerskog sata, jer su poslanici vlasti i opozicije ignorisali mogućnost da premijeru Krivokapiću postave pitanja.\nTo je, prema javno dostupnim informacijama, prvi slučaj nezainteresovanosti za taj institut.\nZa premijerski sat, koji je trebalo da se održi 30. decembra, pitanja su bili spremili poslanički klubovi “Crno na bijelo” i Pokret za promjene (PzP), ali su ih naknadno povukli, u znak solidarnosti s ostalim kolegama.\nAutorka: Željka Vučinić, Vijesti\nIntervju je originalno objavljen 5. januara 2021. godine u dnevnom listu ”Vijesti”


Stattwerk zgrada — Stattwerk\nPOSETA DELEGACIJE VINFRIDA KREČMANA\n„Stattwerk Beograd“ ugostio je delegaciju Baden Vitemberga predvođenu predsednikom pokrajine Vinfridom Krečmanom (Winfried Kretschmann), a među članovima bio je i državni sekretar u pokrajinskom Ministarstvu za zaštitu životne sredine, klime i energetski sektor, dr Andre Bauman (Andre Baumann). „Stattwerk“ tim je ovom prilikom gostima iz Nemačke predstavio projekat prvog energetski efikasnog solitera sa zelenim fasadama u Srbiji, koji će biti realizovan na Zelenom vencu.\nProjekat „Stattwerk“ zelenog solitera u Beogradu pobudio je pažnju stručne javnosti u matičnom Štutgartu, zbog čega je vlasnik kompanije Miraš Mirašević pozvan da bude član delegacije koju čini oko 100 privrednika iz Baden Vitemberga, a koju predvodi Vinfrid Krečman. Predsednik jednog od ekonomski najuspešnijih evropskih regiona je sa delom delegacije posetio „Stattwerk“ kancelariju na Zelenom vencu i bliže se upoznao sa konceptom budućeg eko-centra.\n„Zeleni ’Stattwerk’ soliter u Beogradu je ideja za budućnost. Ovaj projekat može postati simbol za podizanje svesti u oblasti životne sredine u Srbiji. Istovremeno svedoči o dobroj saradnji između Baden Vitemberga i Beograda“, istakao je Vinfrid Krečman.\nSekretar u pokrajinskom Ministarstvu za zaštitu životne sredine, dr Bauman, je, prema sopstvenim rečima, oduševljen projektom „Stattwerk“ eko-centra. „Vertikalne bašte rashlađuju gradsku klimu, umanjuju buku i upijaju zagađujuće čestice iz vazduha. Imajući u vidu klimatske promene i sve više temperature u gradovima, potreba za ovakvim projektima je velika. ’Stattwerk’ zgrada će, zahvaljujući obnovljivim izvorima energije, biti energetski samoodrživa. Ovde nastaje arhitektura budućnosti, koja je potrebna našim gradovima“, izjavio je dr Bauman i istakao značaj eco-hub-a koji će biti deo sadržaja „Stattwerk“ zgrade: „Eco-hub kao mesto budućih susreta startap kompanija i inicijativa može biti ključno mesto za energetsku efikasnost i održivi razvoj, ne samo u Beogradu i Srbiji, već i šire.“\nKOMERCIJALNI SADRŽAJI ZGRADE\nTURISTIČKI SADRŽAJI ZGRADE


Besplatna pravna pomoć bliža korisnicima – Radio Feral\n08/01/2021 08/01/2021 Mirsad Zulic\t0 Comments\nPojednostavljivanje procedure i olakšavanje pristupa besplatnoj pravnoj pomoći građanima Tuzlanskog kantona bila je tema današnjeg sastanka premijera Tuzlanskog kantona Denijala Tulumovića sa ministrom pravosuđa i uprave Elvirom Herčinovićem i direktoricom Zavoda za pružanje pravne pomoći Suadom Hećimović. Naime, plan Zavoda je da uspostavljanjem koncepta „Pravni dan“ u određenim terminima osiguraju prisustvo svojih uposlenika u općinama i gradovima našeg kantona. Cilj je da građani iz tih općina i gradova, ne dolazeći u prostorije Zavoda, koje se nalaze u Tuzli, ostvare pravo na pružanje besplatne pravne pomoći.\n„Imajući u vidu da se većina korisnika usluga Zavoda nalaze u teškoj ekonomsko – socijalnoj situaciji, konceptom „Pravni dan“ bismo se približili tim korisnicima. Nekima od njih je i sam dolazak u Tuzlu i izdvajanje dvadesetak KM za prijevoz do kancelarija Zavoda i nazad kući veliki izdatak koji ih sprječava u ostvarivanju prava na primanje besplatne pravne pomoći“, kazao je premijer Tulumović, podržavajući ideju direktorice Hećimović.\n„Ovaj projekat sigurno je jedan od načina koji će doprinijeti ostvarenju instituta jednakog prava na pravnu pomoć“, složili su se ministar Herčinović i direktorica Hećimović.\n← Formirana većina, u srijedu Konstituirajuća sjednica Općinskog vijeća Kalesija


PARTIZAN UBEDLJIV PROTIV RADA: Dva gola Stevanovića! | Happy BSC portal\nTAČI DANAS U HAGU: Saslušanje pred Specijalizovanim tužilaštvom\nFudbaleri Partizana pobedili si večeras u Humskoj ekipu Rada sa 3:0 (1:0), u 5. kolu Superlige Srbije.\nPosle remija sa Napretkom u prošlom kolu (2:2) i poraza od Malatije (0:1) u kvalifikacijama za Ligu Evrope, izabranici Sava Miloševića ostvarili su trijumf na domaćem terenu na kom će u četvrtak dočekati norveški Molde u plej-ofu za plasman u LE.\nCrno-beli poveli su u 26. minutu, kada je Ognjen Ožegović glavom savladao Radovog golmana Dušana Markovića.\nDrugi gol postigao je mladi Filip Stevanović u 65. minutu, kada je solo prodorom iza sebe ostavio odbranu gostiju i naterao Markovića da još jednom loptu vadi iz mreže.\nIsti igrač u poslednjem minutu meča postigao je drugi pogodak i postavio konačan rezultat.


Vesti online / Vesti / Tema dana / Sudbina privatnih firmi u regionu (3): Kralj šećera kupio aerodrom\nKompanija MK grup je ovih dana, uz prisustvo istaknutih ličnosti našeg društveno-političkog života, proslavila 35. rođendan. Od male kompanije za trgovinu porasla je u sistem od čak 75 kompanija članica, koje posluju u 74 lokalne zajednice.\nSamo u protekloj godini otvorili su hotel Šeraton u Novom Sadu, sproveli stratešku odluku o spajanju njihovih kompanija članica MK komerc i Agroglob, postali većinski vlasnik aerodroma Portorož, povećali udeo u Gorenjskoj banci.\nU godinama koje dolaze imaju nameru da postanu lider jugoistočne Evrope u ključnim granama poslovanja - bankarstvo, agrar i turizam. Koliko su im planovi ambiciozni pokazuje njihova namera da u narednih pet godina investiraju pola milijarde evra u agrar, bankarstvo i turizam u Srbiji i regionu.\nInače, Kostić je počeo da zarađuje nabavkom i ugradnjom rezervnih delova za energetske blokove. Krenuo je sa popravkom kotla za grejanje u bolnici u Prizrenu. Kostić je u jednom trenutku uplivao u političke vode i od 1996. pa sve do 2000. godine bio direktor Demokratske stranke.\nNakon petooktobarskih promena kupuje tri šećerane i postaje nekrunisani "srpski kralj šećera".\nOvaj Kostićev potez pratilo je puno kontroverzi, a prodaju šećera na tržište EU je kontrolisao i Evropski biro za borbu protiv korupcije, ali dokaza o "prepakivanju šećera" nije bilo.\nSudbina privatnih firimi u regionu (4): Prvi Srbin na "Forbsovoj" listi\nTEMA DANA Sudbina privatnih firmi u regionu (2): Od Peći do Moskve


Država spremila plan B za Galeniku | Gde Investirati\nDržava spremila plan B za Galeniku\nJuly 25, 2016\tComments 1\nDržava je, u slučaju da prodaja Galenike ne uspe, spremila i plan B za dalju sudbinu te beogradske farmaceutske fabrike, piše današnji Blic.\nPrema tom planu država bi Galenici otpisala dugove od oko 130 miliona evra, dok bi fabrika kredite bankama vraćala do 2020. godine.\nDa li će jedina državna fabrika lekova dobiti novog gazdu znaće se za dva dana, jer 27. jula ističe rok za dostavljanje obavezujućih ponuda na tenderu za prodaju 25 odsto udela u Galenici.\nZa suvlasništvo sa državom u Galenici zainteresovana su četiri investitora koji su otkupili tendersku dokumentaciju bugarski proizvodjač lekova Sopharma, Cadil pharma iz Indije i dva investiciona fonda, britanski Frontier i finski KJK capital.\nPo pisanju Blica, menadžement Galenike i privatizacioni savetnik napravili su rezervnu opciju, kako bi se smanjili dugovi koji prema državi i bankama iznose oko 200 miliona evra. Namera je da bude otpisan dug od oko 130 miliona evra prema državnim firmama, poput Srbijagasa i EPS-a, a dugove prema bankama od približno 70 miliona evra Galenika bi vraćala i narednih pet do sedam godina.\nMenadžment Galenike trebalo bi, kako navodi Blic, da danas razgovara sa predstavnicima banaka o mogućnosti odobravanja grejs perioda za otplatu nagomilanih dugova.\nPrevious Evropske berze malo porasle na početku nedelje\nNext Velika Britanija razmatra mogućnost slobodne trgovine sa Kinom\nOdbor direktora „NIS a.d. Novi Sad“ doneo je odluku da na mesto generalnog direktora NIS-a imenuje Kirila Tjurdenjeva, dosadašnjeg Prvog zamenika generalnog direktora NIS-a za preradu i promet, objavila je\nJuly 25, 12:24 Reply\nOpet gradjani placaju za neciju pljacku. Pa sta , bre, ljudi vise cekamo?


Tamron SP AF 70-300mm f/4-5.6 Di VC USD za Canon objektiv cena, cene Srbija, prodaja Beograd Novi Sad Niš\nTamron SP AF 70-300mm f/4-5.6 Di VC USD za Canon objektiv cene\nTrenutno nemamo slike za Tamron SP AF 70-300mm f/4-5.6 Di VC USD za Canon\nEPonuda nije internet prodavnica već Vam omogućava da brzo i lako nađete Tamron SP AF 70-300mm f/4-5.6 Di VC USD za Canon objektiv po najjeftinijoj ceni. Naš cilj je da kupci budu što bolje informisani o ponudi Tamron objektiv SP AF 70-300mm f/4-5.6 Di VC USD za Canon na tržištu Srbije. Vrlo lako nalazite željeni proizvod za kategoriju Objektivi cene, ne morate da lutate od sajta do sajta za Tamron Objektivi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tamron SP AF 70-300mm f/4-5.6 Di VC USD za Canon objektiv sa PRODAVCEM. EPonuda ne može da garantuje potpunu tačnost specifikacije i slika za Tamron SP AF 70-300mm f/4-5.6 Di VC USD za Canon objektiv. Pre kupovine, podatke za Tamron objektiv SP AF 70-300mm f/4-5.6 Di VC USD za Canon proverite na sajtu PROIZVOĐAČA.


Araz Aslanlı | 16.07.2020\nARAZ ASLANLI – Napadi koje je vojska Armenije izvela teškim oružjem na azerbejdžansku regiju Tovuz nameću se kao jedna od glavnih tema na međunarodnoj sceni i još jednom pokreću rasprave o mogućem scenariju izbijanja regionalnog rata.\nVlasti Rusije su izrazile zabrinutost zbog novih tenzija na armensko-azerbejdžanskoj granici i pozvale na poštivanje primirja. Zvanična Moskva je poručila da je spremna preuzeti ulogu posrednika u pregovorima. SAD, Velika Britanija i druge zemlje razvijenog Zapada pozivaju na relaksaciju tenzija i suzdržanost od novih poteza koji bi mogli dovesti do eskalacije. Pakistan je poslao poruku podrške Azerbejdžanu i osudio armenske napade. Ukrajina i Moldavija pozvale su na smirivanje situacije i naglasile kako je neophodno da se očuva teritorijalna cjelovitost Azerbejdžana, da se implementiraju sve četiri rezolucije Vijeća sigurnosti Ujedinjenih nacija koje predviđaju povlačenje armenskih snaga sa okupirane azerbejdžanske teritorije. Ministarstvo vanjskih poslova Armenije je zbog te poruke na razgovor pozvalo ukrajinskog ambasadora u Jerevanu.\n- Sukobi na frontu nikada nisu prestajali-\n- Armenija pokušava provocirati Azerbejdžan-\n- Odlučnost Turske može promijeniti balans snaga-\nArmenija Azerbejdžan Turska


Predsednik Srbije Aleksandar Vučić u intervjuu za Rojters, 21. marta 2019.\nPredsednik Srbije Aleksandar Vučić izjavio je da Srbija i Bugarska imaju odlične odnose, a da su nedavna dešavanja na liniji Beograd-Sofija posle samita u Poznanju samo - "mali nesporazum."\n"Bugarska je priznala nezavisnost Kosova, Srbija ne priznaje, i to su naše razlike. U svemu ostalom imamo dobre odnose, ovo je prolazni nesporazum", rekao je Vučić i dodao da će, sledeće nedelje, razgovarati sa premijerom Bojkom Borisovim, i predsednikom Bugarske, Rumenom Radevim. "Mi imamo pripadnike bugarske manjine u Srbiji, za koje hocu da se osećaju kao svoji na svome", rekao je Vučić na konferenciji za novinare u Beogradu, koju je održao posle razgovora sa decom iz osnovnih škola sa severa Kosova.\n"Lično ću se postarati da u što skorije vreme, ako to prihvate bugarski predsednik i premijer, vratimo odnose na staze odličnih veza", istakao je.\nVladimir Ćurgus, ambasador Srbije u Sofiji, pozvan je da se po nalogu Ekaterine Zaharijeve – bugarske šefice diplomatije, pojavi narednog ponedeljka na razgovoru u sedištu bugarskog Ministarstva spoljnih poslova u Sofiji, objavila je bugarska državna novinska agencija BTA.\nKao povod razgovora sa diplomatskim predstavnikom Srbije u Sofiji agencija BTA navela je reakcije Ivice Dačića, ministra spoljnih poslova Srbije, na stavove koje je bugarski premijer Bojko Borisov izneo u poljskom Poznanju tokom samita zemalja Zapadnog Balkana i Evropske unije u okviru Berlinskog procesa.\nMinistar spoljnih poslova Srbije Ivica Dačić i premijer Bugarske Bojko Borisov, ilustrativna fotografija\nNaime, Borisov je u petak poručio da bi Žosep Borelj, kandidat za budućeg visokog predstavnika Evropske unije za spoljnu politiku i bezbednost (koji time preuzima funkciju posrednika u dijalogu Beograda i Prištine od Federike Mogerini izabrane na tu funkciju 2014.), trebalo da zastupa stav cele Evropske unije o nezavisnosti Kosova.\n"Možda imamo pogrešnu percepciju razumevanja evropske politike, ali smatramo da je cilj da se tamo zastupa zajednički stav", rekao je Borisov u Poznanju, prošlog petka, nakon sastanka sa premijerima zemalja Zapadnog Balkana.\nUčesnicio samita Zapadni Balkan - EU u Poznanju\nInače, Žozep Borelj na tu važnu funkciju (ukoliko dobije podršku u Evropskom parlamentu) dolazi kao predstavnik Španije, države koja ne priznaje nezavisnost Kosova, ali i kao diplomata koji se eksplicite protivi kosovskoj državnosti, o čemu je govorio tokom svoje poslednje posete Beogradu marta ove godine.\nOd ukupno dvadeset osam članica Unije njih pet, Rumunija, Slovačka, Španija, Grčka, Kipar ne priznaju nezavisnost Kosova.\nIvica Dačić je, reagujući na stav bugarskog premijera Borisova, poručio u subotu u razgovoru za RTS da Evropska unija ne smatra da je Kosovo nezavisno.\n"Bojko, da ti kažem jednu stvar, stav EU nije da je Kosovo nezavisna država. Ti, Bojko, ima da poštuješ stav EU, a ne da držiš lekcije Borelu. Šta znači taj bezobrazluk, na šta to liči. Dosta mi je više toga, da ne pričam da je pre nekoliko meseci dobio naše odlikovanje", izrekao je Dačić uživo u jutarnjem programu javnog servisa Srbije.\nPošto je iz Sofije stigla informacija da je zbog tih njegovih stavova na konsultacije pozvan diplomatski predstavnik Srbije u Bugarskoj – na razgovor u Ministarstvo spoljnih poslova Srbije pozvan je otpravnik poslova Bugarske u Beogradu. I to, kako Dačić tvrdi, po njegovom nalogu.\nPoznanj 4. jul, šefovi diplomatija Severne Makedonije, Srbije, Bugarske i Kosova: Nikola Dimitrov, Ivica Dačić, Ekaterina Zaharova i Bedžet Pacoli\nPonavljajući tvrdnje da nije tačno da cela Evropska unija ima jedinstven i zajednički stav o nezavisnosti Kosova, Dačić u pisanoj izjavi dostavljenoj državnoj novinskoj agenciji Tanjug, ističe da se upravo zbog toga u dokumentima Evropske unije označava zvezdicom i fusnotom.\n“I svi funkcioneri EU su dužni da to poštuju, bez obzira da li su te države priznale Kosovo ili ne. Bilo da je u pitanju Borelj ili Borisov, ili bilo ko drugi. Ili je u pitanju pogrešna interpretacija, bilo njegove, bilo moje izjave. Zato je cilj poziva otpravniku poslova Bugarske na razgovor u MSP da se otkloni svaki nesporazum i u prijateljskom duhu nastavi naša saradnja, uz zahvalnost Bugarskoj na podršci evropskim integracijama Srbije”, naveo je Dačić u pisanoj izjavi.\nZa to vreme Srbija i Kosovo, dve strane koje su formalno u procesu pregovora o normalizaciji odnosa, mesecima se ne pomeraju iz pat pozicije. Dijalog pod posredstvom Evropske unije, koji bi trebalo da im donese napredak na njihovom deklarativnom putu evropskih integracija blokiran je proteklih sedam meseci. Promena statusa kvo nije na vidiku, s obzirom na to kakvu su sudbinu doživela poslednja dva trzaja – berlinski i pariski samit. Prvi su učesnici i analitičari ocenili kao neuspešan dok drugi nije ni održan.\nPoznanjski je, bar što se Beograda i Prištine tiče obeležila trzavica zbog navodne kosovske zabrane poseta zvaničnika Srbije – koju su posle jednog dana nedoumica i nejasnoća negirale kosovske vlasti.\nZa to vreme, kao primer kooperacije i prihvatanja evropskih vrednosti, u prvom planu je već mesecima Severna Makedonija. Država koja je promenom vlasti, promenila prioritete, ostavila iza sebe spor o imenu sa Grčkom i, iako za sada ostavši nenagrađena otvaranjem pristupnih pregovora sa EU, inaugurisana je u neku novu nadu Evrope.


Kapitalne investicije Glavnog grada\nNalazite se ovdje:Početna»Izbori»Kapitalne investicije Glavnog grada\nIzbori, Javne finansije, Javne finansije, Saopštenja za medije 18/05/2014\nSedmicu uoči lokalnih izbora, na području Glavnog grada Podgorice privode se kraju investicije vrijedne najmanje 7,2 miliona eura, za šta su sredstva obezbijeđena iz državne i opštinske kase, a koje realizuju lokalno preduzeće „Vodovod i kanalizacija“, Agencija za izgradnju i razvoj Podgorice i Direkcija za saobraćaj, pokazuju podaci Istraživačkog centra MANS-a.\nPodaci pokazuju da je preduzeće „Vodovod i kanalizacija“ u maju prošle godine kod Investiciono razvojnog fonda obezbijedilo kredit u iznosu od tri i po miliona eura, od čega se preko dva miliona eura investicije realizuje u tekućim predizbornim mjesecima za radove na fekalnoj kanalizaciji i rekonstrukciji vodovne mreže u naseljima Stari Aerodrom, Konik, Vrela Ribnička, Masline, Zlatica i Zagorič.\nNaime, po osnovu dva ugovora koji su zaključeni u decembru prošle godine, za izgradnju fekalne kanalizacije i rekonstrukciju vodovodne mreže u pomenutim naseljima je opredijeljeno blizu 1,2 miliona eura, dok je za izgradnju vodovne mreže u Tuzima (na lokacijama Kuće Rakića, Sukuruć i Karabuško Polje) iskorišteno preko 900 hiljada eura iz kredita Investiciono razvojnog fonda.\nPored toga, Glavni grad iz sopstvenih sredstava finansira sa blizu pola miliona eura gradnju vodovne mreže u južnom dijelu Gradske opštine Tuzi, a takođe je obezbijedio preko 550 hiljada eura za cjevovode u naselju Donja Zeta. Završetak ili ozvaničenje početka se poklapa sa kampanjom za lokalne izbore u Podgorici i otvara veliki prostor za promociju kandidata vladajuće partije, što je scenario koji do sada viđen mnogo puta.\nKada je u pitanju Agencija za izgradnju i razvoj Podgorice, ona je projektovala završetak gradnje nekoliko velikih infrastrukturnih projekata u Glavnom gradu neposredno uoči održavanja lokalnih izbora 25. maja, na način što je izigran i prekšen Zakon o javnim nabavkama.\nRadi se o najmanje četiri projekta izgradnje ili rekonstrukcije ulica u Glavnom gradu, čija je ukupna vrijednost oko 1,2 miliona eura, a za koje je Agencija javne pozive objavila krajem prošle godine, projektujući ne samo završetak radova u izbornom periodu, već i znatno veća sredstva za njihovu realizaciju od onih koja su bila utvrđena Planom javnih nabavki Agencije za prethodnu godinu.\nPrvi od tih projekata odnosi se na izgradnju novog dijela Dalmatinske ulice, za koju je Planom javnih nabavki Agencije u 2013. godini bilo opredijeljeno 300 hiljada eura, uz realizaciju u drugom dijelu godine. Međutim, Agencija je javni poziv objavila tek u novembru prošle godine sa procjenom vrijednosti od čak 650 hiljada eura, dok je ugovor o izgradnji potpisan krajem januara ove godine, na iznos od pola miliona eura, i sa rokom završetka od 100 dana, što se poklapa sa majskim izborima.\nNa ovaj način je grubo prekršen Zakon o javnim nabavkama, koji jasno definiše da Planom javnih nabavki mora biti utvrđena vrijednost nabavke, te da se postupak za dodjelu posla može pokrenuti tek ukoliko za to postoje obezbijeđena finansijska sredstva. Drugim riječima, Agencija nije imala obezbijeđena sredstva u iznosu od 650 hiljada za izgradnju novog dijela Dalmatinske ulice, već samo 300 hiljada.\nDokumentacija Istraživačkog centra MANS-a pokazuje da je Agencija na isti način prekršila Zakon o javnim nabavkama u još tri postupka javnih nabavki. Radi se o rekonstrukciji Ulice Iva Andića u Zagoriču, za koji je poziv objavljen u decembru prošle godine, iako se ova nabavka nigdje ne pominje u planu za 2013. godinu. Ugovor za rekonstrukciju ove ulice zaključen je krajem februara na iznos od 240 hiljada eura, sa rokom završetka od dva mjeseca.\nPored toga, i javni pozivi za izgradnju dijela saobraćajnice „Nova 2“ i opremanja lokacije na Zabjelu, pod nazivom „Blok 35-36“ na lokaciji stare Tuške pijace, objavljeni su krajem prošle godine, sa procjenom znatno većih finansijskih sredstva nego što je bilo u Planu javnih nabavki, te tempiranjem roka njihovog završetka neposredno uoči održavanja izbora.\nPored toga, Agencija u glavnom gradu trenutno realizuje još tri veća saobraćajna projekta, ukupne vrijednosti oko 600 hiljada eura, i to izgradnju raskrsnice na Starom Aerodromu, saobraćajnice i parkinga u bloku E, te opremanje dijela Beogradske ulice.\nSve ovo pokazuje uhodani model vladajuće Demokratske partije socijalista, koja značajne infrastrukurne projekte vezuje za izborne periode, a što svakako predstavlja ogroman prostor za ostvarenje političkog uticaja na terenu u korist te partije.\nIzgradnja obilaznice u Golubovcima\nJoš jedan veliki infrastrukturni objekat u Glavnom gradu, čija se gradnja finišira u predizbornom periodu, jeste obilaznica u Golubovcima kao kapitalni projekat Direkcije za saobraćaj.\nIzgradnja obilaznice u Golubovcima, koja je povjerena bečkoj “Alpine Bau” i podizvođaču radova, firmi “Bemax”, počela je još u aprilu 2012. godine, kada je iz državnog budžeta opredijeljeno 4,2 miliona eura. Iako je rok za završetak investicije bio 12 mjeseci, izvođenje radova je ubrzo stopirano zbog stečaja izabranog izvođača “Alpine Bau” i nezavršenog pitanja eksproprijacije zemljišta koje je bila obaveza Glavnog grada.\nMeđutim, indikativno je da je Vlada Crne Gore krajem oktobra prošle godine donijela odluku da nastavak izvođenja radova povjeri podizvođaču na ovom projektu, firmi “Bemax”. Do tog trenutka, odnosno do kraja 2013. godine, obilaznica u Golubovcima je koštala 2,6 milina eura. Radovi na ovoj investiciji nastavljeni su u 2014. godini, a za njih je iz kapitalnog budžeta Direkcije za saobraćaj planirano dodatnih dva miliona eura.\nAgencija za izgradnju i razvoj Podgorice Direkcija za saobraćaj Investiciono razvojni fond Vlada Crne Gore Vodovod i kanalizacija Zakon o javnim nabavkama\nPredhodni članakPovodom stava VDT da se u slučaju kupovine ličnih karata radi samo o šalama\nSlijedeći članak MANS će u skladu sa zakonom tražiti spise tužilaštva


Ruski predsednik Vladimir Putin i predsednik Belorusije Aleksandar Lukašenko razgovaraju u crnomorskom odmaralištu Sočiju, Rusija, 28. maja 2021.\nRusija je odbila da dozvoli da dva aviona aviokompanija sa sedištem u EU slete u zemlju kako bi izbegli beloruski vazdušni prostor nekoliko dana nakon što je Belorusija poslala borbeni avion i upotrebila lažnu uzbunu zbog navodne bombe u avionu da bi irski putnički avion preusmerila u Minsk i uhapsila disidentnog beloruskog novinara.\nRuska odluka, očigledno podrška Belorusiji, iznudila je otkazivanje leta Austrian erlajnsa iz Beča i Er Fransovog leta iz Pariza, saopštile su aviokompanije.\nŠef diplomatije Evropske unije Žozep Borelj rekao je pre sastanka ministara odbrane EU u petak u Lisabonu da EU još nije utvrdila da li su odbijanja izolovani incidenti ili Rusija sistematski odbija da dozvoli sletanje evropskim aviokompanijama ako izbegavaju Belorusiju.\n"Ne znamo da li je to slučaj od slučaja do slučaja, konkretni slučajevi ili je to opšta norma ruskih vlasti kako bi evropski avioni preleteli Belorusiju", rekao je Borelj.\nRuska savezna vazduhoplovna agencija rekla je aviokompanijama da su promene ruta iz Evrope u Rusiju nastale zbog političkih sporova koji su uključivali Belorusiju i da mogu prouzrokovati duže periode za dobijanje dozvola. Kremlj je pitanja od petka opisao kao "tehnička".


Usvajanje novog IPAP Srbije i NATO u januaru: Šta možemo očekivati? - European Western Balkans\nUsvajanje novog IPAP Srbije i NATO u januaru: Šta možemo očekivati?\nBEOGRAD – Usvajanje novog Individualnog akcionog plana partnerstva (IPAP) očekuje se u januaru, predlog sporazuma je upućen čelnicima NATO-a na usaglašavanje i trenutno se samo očekuje njihov odgovor, izjavio je šef delegacije u Parlamentarnoj skupštini NATO-a i narodni poslanik u Skupštini Srbije Dragan Šormaz za portal European Western Balkans.\nOn je podsetio da Srbija, u tom najvišem mehanizmu saradnje NATO-a sa partnerskim državama koje nemaju aspiracije ka članstvu u Alijansi, bira šta je njoj od koristi i da očekuje da se dobra saradnja nastavi.\n“Osavremenjivanje rada Vojske Srbije (VS) se odlično odvija, ona je već u potpunosti u saglasnosti sa NATO standardima, interoperabilna je u svim segmentima, a kada razgovarate sa oficirima članica Alijanse, oni svi navode da su srpski vojnici i oficiri za primer. Tu naravno, ne treba ‘ispustiti nivo’, treba ga držati, da ne bi zaostali kao što se to desilo 90-ih godina”, rekao je Šormaz.\nKao najvažniji prostor za dalje jačanje Saradnje Srbije i NATO, Šormaz navodi obrazovanje i razmenu znanja, u kojima VS već učestvuje, ali da je najvažniji aspekt reagovanja u kriznim situacijama, poput požara, poplava i sličnih prirodnih katastrofa.\n“Tamo gde (VS) sigurno nije na nivou savremenih zemalja na Zapadu jesu hibridne i sajber pretnje, koje će u predstojećem periodu biti sve veće. Mislim da ćemo u toj oblasti raditi na osavremenjivanju – ne samo u oblasti vežbi – već usvajanju znanja tehnologija, njihova primena, zato što realno imamo problem u toj oblasti. U sistemu odbrane je nemoguće zadržati mlade ljude i IT stručnjake koji poseduju znanje i koji su završili dobre škole, zbog visine plate. Problem nastaje kada on ili ona u inostranstvu ili u zemlji mogu da zarade daleko veću platu nego u sistemu odbrane. To je nešto za šta nam sigurno treba saradnja sa NATO i gde nam niko drugi ne može pomoći osim njih”, kazao je Šormaz\nPomoćnik ministra spoljnih poslova Srbije zaduženim za bezbednosna pitanja Branimir Filipović izjavio je ranije za EWB da je “Srbija veoma zadovoljna dosadašnjom implementacijom IPAP-a, s obzirom na to da je velika većina planiranih ciljeva i aktivnosti uspešno realizovana”.\nOn je takođe naveo da tu ocenu dele i strukture u NATO i članice Alijanse, o čemu svedoči i Izveštaj NATO o implementaciji IPAP u kome je prepoznat izuzetan napredak postignut u razvoju partnerskih odnosa. Filipović je takođe najavio da će se novi IPAP suštinski oslanjati na do sada primenjivani dokument, odnosno da će se zadržati postojeća četiri glavna poglavlja i da glavni prioriteti partnerske saradnje “ostaju nepromenjeni”.\nIstraživačica u Beogradskom centru za bezbednosnu politiku Katarina Đokić sa druge strane navodi da je proces planiranja IPAP-a zatvoren za javnost, da je teško proceniti šta će se naći u konačnom dokumentu, ali da se po najavama zvaničnika može zaključiti da neće biti suštinskih promena.\n„Inače, prethodni IPAP – iako već po nazivu ‘akcioni plan’ – nije definisao rokove za većinu mera koje je sadržao, već deluje kao popis tekućih aktivnosti, koje je lako ‘preneti’ u novi ciklus. Kad je reč o dosadašnjim efektima, konkretno u oblasti odbrane, Srbija je dobro koristila saradnju sa NATO kroz Partnerstvo za mir, za izgradnju interoperabilnosti sa drugim partnerima i članicama NATO kroz obuke i vežbe.\nOna navodi i da neki planovi nisu ostvareni, na primer, da se baza Jug sertifikuje kao partnerski centar za obuku NATO i da četiri od sedam mera planiranih u oblasti odbrambene industrije u prethodnom IPAP-u nije realizovano.\n„Glavni razlog za to bilo je nerealistično planiranje, tako da bi se umesto aktivnosti za koje je jasno da zbog političkih okolnosti ne mogu biti sprovedene (npr. istraživanje mogućnosti zajedničkih tendera sa NATO članicama) trebalo definisati mere koje odgovaraju konkretnim potrebama sistema odbrane i namenske industrije“, navodi Đokić.\nOna je istakla da glavne koristi za Srbiju od sprovođenja IPAP-a mogu biti vrlo praktične, dok za NATO taj sporazum sa Srbijom predstavlja pre svega značajan kao političko obavezivanje na saradnju i izbegavanje konflikata.\n„Ako se posmatra regionalno, IPAP promoviše regionalnu saradnju u različitim oblastima (npr. kontrola izvoza naoružanja, sprečavanje terorizma), za koje su pojedinačne članice NATO veoma zainteresovane, jer utiču i na njihovu bezbednost“, zaključila je Đokić.\nBranimir FilipovićDragan ŠormazIPAPKatarina ĐokićNATOOTANVojska Srbije\nSaradnja Srbije i NATO u 2018. godini: Retrospektiva\nAna Toskić 12. 09. 2019.\nSedmi Beogradski bezbednosni forum od 11 – 13. oktobra


RTCG - Radio Televizija Crne Gore - Nacionalni javni servis :: Društvo :: Crna Gora da razjasni sistem upravljanja otpadom\n19. 01. 2019. 14:00 >> 13:36 2\nPREPORUKE EU ZA POGLAVLJE 27\nEvropska unija (EU) pozvala je Crnu Goru da dodatno razjasni strukturu Sistema upravljanja otpadom i opredijeli odgovarajuće finansije za infrastrukturne investicije u skladu s relevantnim evropskim propisima, uključujući hijerarhiju otpada, navodi se u Zajedničkoj pregovaračkoj poziciji za poglavlje 27.\nOd Crne Gore se očekuje da uspostavi programe za prevenciju otpada, pripremi planove upravljanja otpadom (WMP) i usvoji mjere za odvojeno prikupljanje otpada za papir, metal, plastiku i staklo, kako bi mogla privremeno da zatvori poglavlje 27 – Životna sredina i klimatske promjene.\n"EU podstiče Crnu Goru da nastavi da radi na usklađivanju zakonodavstva i pripremama za blagovremeno sprovođenje pravne tekovine, naročito u pogledu deponija, upravljanja tokovima posebnog otpada i proširene odgovornosti proizvođača", navodi se u Zajedničkoj poziciji, koju je objavila Kancelarija za evropske integracije.\nKako bi to odradila, EU je pozvala Crnu Goru da dodatno razjasni strukturu svog Sistema upravljanja otpadom i da opredijeli odgovarajuće finansije za infrastrukturne investicije u skladu s relevantnim evropskim propisima, uključujući hijerarhiju otpada.\n"Pored toga, treba preduzeti mjere na jačanju administrativnih kapaciteta i podržati jačanje kapaciteta na lokalnom i regionalnom nivou i inspekcijske službe, kako bi se na djelotvoran način pripremilo za sprovođenje propisa EU u oblasti otpada", navodi se u Zajedničkoj poziciji.\nEU je pozvala Crnu Goru da predstavi informacije o mjerama sprečavanja otpada koje treba preduzeti, pripremi i predstavi planove za upravljanje otpadom koji sadrže informacije o svim tokovima, uključujući opasni, građevinski i otpad od rušenja i industrijski otpad, kao i rješenja za upravljanje njima.\nCrna Gora je pozvana i da izradi popis nagomilanog "istorijskog" opasnog otpada, unaprijedi karakterizaciju i kategorizaciju opasnog otpada u granama industrije, osigura i obilježava lokacije gdje se skladišti opasni otpad i sačini registar zagađivača.\nDržava bi trebalo i da promoviše sprečavanja industrijskog otpada i osigura ekološki ispravno odlaganje.\n"Za građevinski i otpad od rušenja neophodno je više informacija o izgradnji reciklažnih i centara za transfer", navodi se u dokumentu.\nEU je pozvala i da država dostavi informacije o mjerama za odvojeno prikupljanje otpada za papir, metal, plastiku i staklo i da jasan opis lokacije i tehničke detalje vezane za deponije, koje nijesu usklađene sa zahtjevima Direktive o deponijama.\nCrna Gora, da bi ispunila uslove za zatvaranje Poglavlja 27, mora i da pokaže da je sposobnost da upravlja mrežom Natura 2000, zaštiti Ulcinjsku solanu i efikasno sprovede potrebne mjere očuvanja koje će poboljšati njen status.\n"Mora se obezbijediti nezavisno funkcionisanje Agencije za zaštitu prirode i životne sredine (EPA)", navodi se u Zajedničkoj poziciji EU.\nU dokumentu se dodaje da bi država EU trebalo da dostavi i dodatne informacije o radnim odnosima Agencije sa Ministarstvom održivog razvoja i turizma (MORT), posebno u dijelu koji se tiče izdavanja ekoloških dozvola.\nEU očekuje i intenzivniji rad kad je u pitanju usklađivanje zakonodavstva u sektoru kvaliteta vode, posebno u pogledu usvajanja odredbi, koje nijesu obuhvaćene važećim Zakonom o vodama.\nDržava bi trebalo da izradi planove upravljanja riječnim slivovima za svaku oblast na svojoj teritoriji, ali i da obezbijedi koordinaciju međunarodnih planova za upravljanje riječnim slivovima.\nU oblasti buke, od Crne Gore se u narednom periodu očekuje da izradi karte, kao i akcione planove za upravljanje bukom.\nCG mora reciklirati pola otpada od papira, plastike, metala i stakla\nZa zatvaranje poglavlja 27 izazov finansije


Blaupunkt BT02 Gold bluetooth zvucnik zvučnik cena, cene Srbija, prodaja Beograd Novi Sad Niš\nBlaupunkt BT02 Gold bluetooth zvucnik zvučnik cene\nGenius SW-2.1 375 Braon zvučnik\nEPonuda nije internet prodavnica već Vam omogućava da brzo i lako nađete Blaupunkt BT02 Gold bluetooth zvucnik zvučnik po najjeftinijoj ceni. Naš cilj je da kupci budu što bolje informisani o ponudi Blaupunkt zvučnik BT02 Gold bluetooth zvucnik na tržištu Srbije. Vrlo lako nalazite željeni proizvod za kategoriju PC zvučnici cene, ne morate da lutate od sajta do sajta za Blaupunkt PC zvučnici, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Blaupunkt BT02 Gold bluetooth zvucnik zvučnik sa PRODAVCEM. EPonuda ne može da garantuje potpunu tačnost specifikacije i slika za Blaupunkt BT02 Gold bluetooth zvucnik zvučnik. Pre kupovine, podatke za Blaupunkt zvučnik BT02 Gold bluetooth zvucnik proverite na sajtu PROIZVOĐAČA.


Završne radionice projekta "Zajedno da nastavimo" - MFS-EMMAUS\nZavršne radionice projekta “Zajedno da nastavimo”\nU okviru projekta podržanog od strane Američke ambasade u BiH, u proteklom periodu realizovano je niz aktivnosti u Srebrenici i Doboj Istoku koje su imale za cilj predstaviti važnost implementiranja ovakvih projekata, kao i kreiranje preduslova za jačanje aktivnog učešća mladih u zajednici. Realizovane su različite radionice koje su za cilj imale edukaciju iz oblasti komunikacije, upoznavanja sa osnovama nenasilnog i kreativnog upravljanja kofliktom, a koje su doprinijele jačanju kompetencija mladih i nadogradnju postojećeg znanja.\nNeformalna edukacija, druženje i participativne metode koje su korištene tokom realizacije projektnih aktivnosti direktno jačaju učesnike što je izuzetno značajno za mlade iz oba entiteta, ako se uzme u obzir nedovoljna uključenost istih u društvene procese u zajednici. Takođe, u okviru projekta izrađen i distribuiran je promotivni materijal (brošure i promotivni video) koji je doprinijeo boljoj promociji volonterizma i društvenog angažmana, sa jasnim porukama o važnosti nenasilja, tolerancije i dijaloga kao alata za održavanje mira.\nProjekat je realizovan u periodu juli–decembar 2018. i u značajnoj mjeri je unaprijedio konstruktivno suočavanje sa različitim predrasudama, tokom kojeg su mladi imali priliku da ojačaju interkulturalne kompetencije. Identificiranje nenasilja, tolerancije i dijaloga kao alata za stvaranje mira i jačanje omladinskog uključenja i volonterizma su bili glavni ciljevi ovog projekta.


Rešavanje problema sa greškama u programu OneNote za Windows 10 - Office podrška\nRešavanje problema sa greškama u programu OneNote za Windows 10\nOvaj članak sadrži savete za rešavanje problema u vezi sa greškama na koje možete da naiđete pri korišćenju programa OneNote za Windows 10.\nGreške pri otvaranju OneNote beležnica\nEvo nekoliko stvari koje možete da pokušate da uradite kada dođe do opštih grešaka pri pokušaju otvaranja i sinhronizacije deljenih beležnica.\nKako da otvorim beležnice kreirane u starijoj verziji programa OneNote?\nOneNote podržava beležnice u formatu beležnica 2010-2016. Ako pokušavate da otvorite beležnicu koja je sačuvana u OneNote 2007 ili OneNote 2003 formatu, potrebno je da je prvo konvertujete pomoću verzije programa OneNote za računare. Da biste to uradili, otvorite beležnicu u programu OneNote 2016 ili 2013, a zatim odaberite stavke Datoteka > Informacije. Pored imena beležnice koju želite da konvertujete odaberite stavke Postavke > Svojstva. U dijalogu koji se otvara kliknite na dugme Konvertuj u format 2010-2016, a zatim kliknite na dugme U redu. Kada dovršite ove korake, vratite se u verziju programa OneNote za Windows 10 na mobilnom telefonu i u njemu otvorite beležnicu.\nMoju SharePoint beležnicu nije moguće sinhronizovati\nOneNote podržava SharePoint 2010 ili novije verzije, stoga ćete naići na probleme ako pokušate da otvorite i sinhronizujete beležnicu uskladištenu u ranijoj verziji programa. Obratite se administratoru sistema SharePoint ako ne znate koju verziju sistema SharePoint vaš tim koristi.\nGreške u sistemu SharePoint\nEvo nekoliko stvari koje možete da pokušate da uradite kada dođe do određenih grešaka pri korišćenju programa OneNote sa beležnicama koje se dele na SharePoint lokacijama. Većina ovih procedura zahteva privilegije administratora na vašem SharePoint serveru.\nIsključivanje obaveznog prijavljivanja/odjavljivanja u SharePoint biblioteci dokumenata\nPostavite opciju Istorija kreiranja verzija dokumenata na Bez kreiranja verzija.\nGreške u kvotama\nEvo nekoliko stvari koje možete da pokušate da uradite kada dođe do problema na disku koji mogu da utiču na skladištenje vaših beležnica.\nDobijam greške prekoračenja kvote\nOneNote ne može da sinhronizuje beležnice kada vam ponestane prostora za skladištenje. Da biste rešili ovaj problem, prvo proverite da li je beležnica uskladištena u usluzi OneDrive ili u sistemu SharePoint. OneDrive URL adrese obično sadrže neku varijaciju OneDrive, dok SharePoint URL adrese obično prilagođava administrator servera u organizaciji.\nAko je vaša beležnica uskladištena u usluzi OneDrive, proverite koliko slobodnog prostora je preostalo na vašem nalogu. Ako vam je skoro ili potpuno ponestalo prostora, možete da izbrišete datoteke koje vam nisu potrebne ili da kupite još OneDrive prostora za skladištenje.\nAko je vaša beležnica uskladištena u sistemu SharePoint, moguće je da ste prekoračili kvotu skladišta koja vam je dodeljena. Obratite se IT administratoru ili administratoru sistema SharePoint da biste rešili problem.\nBeležnice koje se skladište u usluzi OneDrive ili u sistemu SharePoint keširane su i lokalno na računaru. Ako vam ponestaje prostora na disku na računaru, takođe može da se pojavi greška. Da biste oslobodili prostor za beležnice, razmotrite brisanje datoteka koje vam više nisu potrebne.\nAko vam je preostalo mnogo prostora za skladištenje, a i dalje vidite ovu poruku o grešci, prijavite ovaj problem na OneNote forumima na lokaciji Microsoft Answers da bismo mogli da istražimo uzrok i pronađemo rešenje.\nOneNote ne može da otvori stranicu ili odeljak\nAko vidite grešku „Postoji problem sa sadržajem u ovom odeljku“, pokušajte sledeće:\nOtvorite beležnicu u verziji programa OneNote za računare, koja nudi opcije oporavka beležnice.\nObjavite problem koji imate u OneNote forumima na lokaciji Microsoft odgovori.


Ko je kriv: Kovid potvrde iz BiH nisu priznate u EU – Banjaluka24\nEkipa N1 testirala je QR kodove sa potvrda o vakcinaciji iz Kantona Sarajevo i Republike Srpske u Belgiji i Luksemburgu. Crvena boja znači da certifikati ili kovid potvrde nisu validni. QR kod koji izdaju kantonalne i vlasti Srpske nije prepoznat. Bez validne verifikacije BH državljani ne mogu više čak ni u ugostiteljske objekte u EU.\nOvaj problem u nadležnosti je Savjeta ministara BiH i ovo je samo jedno od 400 pitanja koja čekaju na deblokadu institucija. Kontaktirali smo Ministarstvo civilnih poslova iz kojeg kažu da se ovim problemom bave od maja ove godine.\nUvođenje sistema digitalne potvrde u BiH radi olakšavanja slobodnog kretanja građana tokom pandemije sa potvrdama koje sadržavaju integrisani QR kod nije završeno još ni u FBiH.\nRepublika Srpska i Brčko Distrikt već imaju za svoja područja uspostavljenu kako evidenciju građana u pogledu njihovog COVID statusa, te mogućnost izdavanja potvrda sa integrisanim digitalnim certifikatom za međunarodnu prepoznatljivost.\nTu mogućnost u Federaciji su pojedini kantoni uveli sa parcijalnim tehničkim rješenjima.\nTu nije kraj problema. Iz Ministarstva spoljnih poslova BiH poručuju da i nakon što uspostavimo jedinstvenu bazu podataka na verifikaciju našeg QR koda moramo dodatno čekati.\nOtkup zatvorske kazne u BiH od 25 do 50 evra za dan!\nRudar zaplakao: Došli smo ako treba biti mjesec. Ako se smiluju naši sugrađani da nam šta iznesu da popijemo i pojedemo (VIDEO)


Kosovo rizikuje da izgubi oko 300 miliona evra ako ne ratifikuje međunarodne sporazume - Kosovo Online\n27. Jun 2020. • 11:48\nKosovo rizikuje da izgubi oko 300 miliona evra od međunarodnih finansijskih sporazuma ukoliko ne uspe da ih ratifikuje u Skupštini Kosova.\nKosovsko Ministarstvo finansija upozorilo je na smanjenje plata u javnom sektoru, uključujući plate poslanika koji trenutno primaju više od dve hiljade evra mesečno, prenosi Koha.\nZamenik ministra finansija Agim Krasnići je u intervjuu za Kosovapres istakao da u slučaju da ti finansijski sporazumi ne budu ratifikovani, rebalans budžeta treba da bude prepravljen ili donet još jedan, što znači smanjenje troškova ili smanjenje paketa za ekonomski oporavak.\nNaglasio je da bez rebalansa budžeta za 2020. godinu neće biti sproveden ni paket za ekonomski oporavak, ni hitni fiskalni paket.\n"Deo rebalansa budžeta je dodatni paket od 620 miliona evra. Ako ti sporazumi ne prođu, tada bi rebalans budžeta trebalo doneti ponovo, što znači smanjenje troškova. Ti troškovi moraju biti smanjeni na redovne troškove ili se mora smanjiti deo koji se odnosi na paket ekonomskog oporavka. Obe promene su bolne", ocenio je Krasnići.\nPrema njegovim rečima, zbog toga što neki od pet međunarodnih finansijskih sporazuma dugo čekaju na ratifikaciju, Kosovo je u opasnosti da izgubi sredstva.\n"Postoji rizik da se deo izgubi, a da deo bude ugrožen. Istovremeno, najveća opasnost je što gubimo priliku i gubimo uslovno zlatnu šansu da ta sredstva vremenom uložimo u ekonomiju", poručio je Kransići.\nŠto se tiče sprovođenja hitnog paketa ili mera za podršku preduzećima, istakao je da se te isplate neće izvršiti bez razmatranja budžeta u Skupštini Kosova, jer, prema njegovom mišljenju, ne postoji zakonska mogućnost.\n"Ne postoji zakonska mogućnost za plaćanje ostatka hitnog paketa bez revizije. Mi smo pripremljeni kao Ministarstvo finansija, sredstva su u postupku revizije. Saznali smo da je do sada implementirano samo 50 posto hitnog fiskalnog paketa, dok paket za ekonomski oporavak još nije počeo da se primenjuje", zaključio je Krasnići.\nKosovo Ministarstvo finansija budžet sporazumi\nKoha: Iz budžeta za ekonomski oporavak trebalo bi da bude opredeljeno 188 miliona evra\nNacrt zakona o budžetu koji je izradila nova kosovska vlada je izmenjen, a većina promena se odnosi na upravljanje pandemijom kovid-19.\nSkupština Kosova danas o međunarodnim sporazumima vrednim 200 miliona evra\nApostolova razočarana što Skupština nije ratifikovala međunarodne sporazume


Savjet: Na Cetinju korišćeni gumeni meci, policija da objavi snimak navodnog bacanja molotovljevog koktela - indeksonline.me\nHome Hronika Savjet: Na Cetinju korišćeni gumeni meci, policija da objavi snimak navodnog bacanja...\nSavjet: Na Cetinju korišćeni gumeni meci, policija da objavi snimak navodnog bacanja molotovljevog koktela\nIz Savjeta za građansku kontrolu rada policije saopštili su da su večeras održali vanrednu sjednicu posvećenu današnjim dešavanjima na Cetinju, na kojoj je na osnovu kontakta sa povrijeđenim građanima, dostupne medicinske dokumentacije, fotografija i neposrednog pregleda povrijeđenog građanina od strane člana Savjeta dr Aleksandra Mugoše, nesporno utvrdio da su određene povrede uzrokovane dejstvom gumenih metaka.\nSavjet je danas ranije ocijenio da je prilikom intervencija policije, na različitim lokacijama, došlo do prekomjerne upotrebe hemijskih sredstava. Konstatovano je i da se prekomjerna upotreba hemijskih sredstava odrazila na zdravlje i redovan život i onih građana Cetinja koji nijesu uzeli učešća u javnim okupljanjima, navode iz Savjeta.\nPodsjećaju i da je još 2015. Savjet preporučio Ministarstvu unutrašnjih poslova (MUP) da se upotreba gumene municije kao sredstva prinude do daljnjeg stavi van upotrebe.\n“Savjet poziva MUP i Upravu policije da zbog određenih nejasnoća i interesa javnosti objavi snimak navodnog bacanja molotovljevog koktela na gradskom trgu koji je prema navodima nadležnih bio povod za primjenu sile” zaključeno je u saopštenju.\nPodsjećamo, ranije danas oglasili su se iz Uprave policije rekavši da prilikom intervencija na Cetinju i upotrebe sredstava prinude, nije bilo upotrebe gumenih metaka kao što je to objavljeno u medijima.


Održana panel diskusija „Uloga Lokalnih samouprava u pristupnim pregovorima”\nDanas je u Bijelom Polju u okviru projekta ,,Evropski dan u tvom gradu“ održana panel diskusija pod nazivom „Uloga Lokalnih samouprava u pristupnim pregovorima”.\nPredsjednik Opštine Bijelo Polje Petar Smolović govoreći na panel diskusiji je istakao da proces decentralizacije poslova sobom nosi i veću odgovornost lokalnih vlasti.\n-Rastu očekivanja lokalnog stanovništva, organizacija i privrede za kvalitetnijim pružanjem usluga na lokalnom nivou. Od opština se očekuje da poboljšaju životni standard i kvalitet života na lokalnom nivou i obezbijede povoljan poslovni ambijent, koji donosi nove investicije i povećanje zaposlenosti.\nPredsjednik Opštine kazao da je jedan od najznačajnih projekata u našoj opštini, koji se realizuje uz pomoć sredstava EU fondova, je projekat izgradnje kolektora sa postrojenjem za prečišćavanje otpadnih voda.\n-Projekat se radi po fazama, a ukupna vrijednost investicije je cca 25 miliona eura.\n-Za prvu fazu ovog projekta, koja je završena – u toku je tehnički prijem izvedenih radova, sredstva od 3.110.803,00 eura su obezbjeđena od strane Delegacije EU. Takođe je, za prvu fazu izgradnje postrojenja za prečišćavanje otpadnih voda čija je vrijednost 6 miliona eura, dio sredstava u iznosu od 3.053.320,00 eura obezbijeđen od strane Evropskog fonda – WBIF-a. Drugi projekat kojim smo unaprijedili uslove za parking automobila u centralnom dijelu grada, je izgradnja parking garaže. Vrijednost ovog projekta je 1.050.000,00 eura, a učešće Delegacije EU je 525.910,35 eura. Projektom “Ekološka valorizacija proizvoda u graničnom području”, vrijednosti 242.541,18 eura (EU sredstva 206.160,00 eura), smo povećali stepen ekonomskog razvoja prekogranične regije kroz promociju proizvodnje organske hrane. Projektom “Kroz kulturu i turizam do boljeg partnerstva”, vrijednosti 249.587,62 eura (EU sredstva 209.653,60 eura ) je unaprijeđena vjersko/turistička ponuda u prekograničnoj oblasti kroz obnovu vjerskih objekata i mapiranje kulutrnih i istorijskih znamenitosti. Projekat “Osnaživanje ekonomskog razvoja kroz održivo upravljanje vodnim resursima” je imao za cilj da stvori strateške okvire i potrebnu infrastrukturu za održivo i efikasno upravljanje vodnim resursima i sistemima za navodnjavanje na loklanom nivou. Vrijednost ovog projekta je 274.463,00 eura (EU sredstva 232.823,00 eura). Osim navedenih projekata, realizovani su i brojni drugi iz oblasti socijalne i dječije zaštite, iz oblasti zdtravstvene zaštite, zaštite životne sredine i culture, zaključio je Smolović.\nGlavni pregovarač Aleksandar Drljević kaže da je usklađivanje sa evropskim standardima nesumljivo opredjeljenje Crne Gore koja im prilazi posvećeno i odgovorno što prepoznaje i sama Evropska komisija smatrajući Crnu Goru predvodnicom u ovom procesu.\n-Uprkos kompleksnosti i zahtjevnosti pregovarčkog procesa Crna Gora nastoji da ostvari maksimum i da na sveoubuhvatan i kavitetan način se pripremi za koristi i obaveze koje nosi buduće člansto u Evropskoj uniji. U tom kontekstu i obaveze, osim Vlade koja vodi pristupne pregovore veoma je važan i doprinos i učešće loklanih samouprava, ali i organizacija civilnog društva. Kraj sedme godine pregovora sa Evropskom unijom Crna Gora dočekuje sa 32 otvorena pregovaračka poglavlja, od kojih su 3 privremeno zatvorena, dok još ostaje otvaranje poglavlja 8 konkurencija za koje smo ispunili sve potrebne uslove i postigli mjerila i očekujemo da u narednom periodu otvorimo i ovo pregovarčko poglavlje. Pregovarčka struktura i nadležne institucije veoma predano rade na pravovremenom i kavalitetnom ispunjavanju obaveza iz pregovarčkog procesa s ciljem usvajanja i primjene evropskih standarda i unapređenja kvaliteta života naših građana, naglasio je Drljević.\nŠefica Radne grupe za za poglavlje 22 Regionalana politika i koordinacija strukturnih reformi Ivana Vujošević rekla je da se ovo poglavlje, kao što mu i naziv kaže tiče regionalne politike, kao jedne od najvažnijih politika Evropske unije.\n- Koliko je je regionalna politika bitna pokazije i činjenica da se iz svake nove sedmogodišnje finansijske perspektive iznos sredstava koja se izdvajaju za regionalnu politiku uvećava. Sama politika ima za cilj da smanji razlike u stepenu razvijenosti između regiona unutar Evropske unije, kazala je Vujošević.\nModerator današnje panel diskusije bio je Vladan Čampar.


Hitno pronaći napadače na predsednika opštine Leposavić - 12.10.2015, Sputnik Srbija\nHitno pronaći napadače na predsednika opštine Leposavić\nDirektor vladine Kancelarije za Kosovo i Metohiju Marko Đurić najoštrije je danas osudio napad na predsednika opštine Leposavić Dragana Jablanovića, na čiju je... 12.10.2015, Sputnik Srbija\nvesti, marko đurić\n12:15 12.10.2015 (Osveženo: 14:47 30.08.2021)\nDirektor vladine Kancelarije za Kosovo i Metohiju Marko Đurić najoštrije je danas osudio napad na predsednika opštine Leposavić Dragana Jablanovića, na čiju je porodičnu kuću bačena bomba, a nadležne organe je pozvao da hitno pronađu počinioce i utvrde motiv napada.\nPolicija, prema njegovim rečima, mora da ima svest o tome da napadi na legitimno izabrane političke predstavnike Srba na Kosovu i Metohiji imaju posebnu težinu i da se zato ne sme dozvoliti da, poput nekih napada u prošlosti, taj ostane bez sudskog epiloga.\nĐurić je napomenuo da napad na bilo kog Srbina na Kosovu i Metohiji prirodno izaziva strah i preti da destabilizuje situaciju u pokrajini.\nBombom na kuću gradonačelnika Leposavića\n12 Oktobar 2015, 09:00\n„Proteklih godina su uloženi ogromni napori kako bi se Srbima u pokrajini omogućilo da, kao i svi drugi žitelji Evrope, žive u atmosferi vladavine prava. Napadi ove vrste vraćaju nas u atmosferu nespokojstva i bezakonja“, poručio je Đurić u pisanoj izjavi medijima.\nNa porodičnu kuću Jablanovića jutros rano bačena je eksplozivna naprava, najverovatnije ručna bomba, povređenih nije bilo, ali je pričinjena materijalna šteta.\nRegionalni šef operative Kosovske policije Željko Bojić izjavio je Tanjugu da se incident dogodio jutros nešto posle dva sata i da je u eksploziji oštećeno jedno putničko vozilo koje je bilo parkirano ispred kuće, kao i ulazna vrata.


Pozivnica za obilјežavanje Jubileja 20 godina Defendologije (1997-2017)\nEvropski Defendologija Centar za naučna, politička, ekonomska, socijalna, bezbjednosna, sociološka i kriminološka istraživanja.\nZadovolјstvo nam je i čast da Vas u ime Evropskog defendologija centra za naučna, politička, ekonomska, socijalna, bezbjednosna, sociološka i kriminološka istraživanja, pozovemo na obilјežavanje Jubileja 20 godina Defendologije (1997-2017) – nauke o bezbjednosnim studijama, zaštiti, bezbjednosti i odbrani, koji će se održati 01.03. 2017. godine (srijeda) u prostorijama Akademije nauka i umjetnosti Republike Srpske, Bana Lazarevića 1, u Banjoj Luci, sa početkom u 18,00 časova.\nPredsjednik Evropskog defendologija centra\nEvropski Defendologija Centar je nevladina, neprofitna organizacija koja je osnovana 01. marta 1997. godine. Ove godine obilјežavamo dvadeset godina postojanja Udruženja defendologa Republike Srpske, koje 2007. godine mijenja naziv u Defendologija centar za bezbjednosna, sociološka i kriminološka istraživanja, a zatim 2011. godine naziv mijenja u Evropski defendologija centar za naučna, politička, ekonomska, socijalna, bezbjednosna, sociološka i kriminološka istraživanja. Polako, utemelјeno, sigurno, kretanje se vrši ka globalnoj stručnoj i naučnoj mreži, evropskog i svjetskog znanja, nauke i znanja uopšte.\nCopyright © 2017 Evropski Defendologija Centar │ Izrada sajta


Wizz Air povećava broj letova u Srbiji - TU Magazin\nWizz Air povećava broj letova u Srbiji\nBy redakcija on\t Aug 31, 2016 PROMOCIJE, TURIZAM, VESTI\nWizz Air, najveća low-cost avio-kompanija u centralnoj i istočnoj Evropi objavila je uvođenje drugog aviona Airbus A320 u svoju operativnu bazu u Beogradu.\nOd maja 2017. ova avio-kompanija će uvesti i četiri nove linije iz Beograda – do Fridrihshafena, Hanovera, Nirnberga i Malte. Zahvaljujući novom avionu biće povećan i broj letova na postojećim linijama iz Beograda do Dortmunda, Ajndhovena, Geteborga, Minhen-Memingena i Stokholma (aerodrom Skavsta). Prvi WIZZ-ov let iz Beograda bio je u junu 2010. i od tada je ova avio-kompanija postala low-cost lider na srpskom tržištu. Dokaz posvećenosti srpskom tržištu je i uspostavljanje saobraćaja sa drugog srpskog aerodroma u Nišu što je omogućilo jeftine avio-karte i u Južnoj Srbiji. Tokom 2015. Wizz Air je prevezao preko 450.000 putnika na svojim niskotarifnim linijama iz Srbije pomažući time preko 300 lokalnih radnih mesta. Sa novim linijama, Wizz Air ukupno nudi 20 niskotarifnih linija do 7 zemalja iz Srbije. Svi letovi su već u prodaji i mogu se rezervisati preko sajta wizzair.com počev od 3.399 dinara.\nGovoreći na konferenciji za medije, Jožef Varadi (József Váradi), generalni direktor Wizz Air-a je rekao: “Za proteklih šest godina zaslužili smo poverenje i odanost naših srpskih putnika i postali smo najveći low-cost prevoznik u zemlji. Prošle godine smo doveli niskotarafni avio-saobaćaj i u Niš, čime je tamošnji aerodrom postao naš drugi aerodrom u Srbiji. Uvođenjem drugog aviona u našu beogradsku bazu omogućavamo još više jeftinih mogućnosti za putovanja zajedno sa izvanrednom uslugom tokom leta za naše srpske putnike ali i strane turiste koji posećuju Srbiju čime otvaramo brojna nova radna mesta u lokalnoj zajednici, podstičemo razvoj turizma i avio-saobraćaja u zemlji.”


Najbolji fudbaler sveta Lionel Mesi neće igrati u poslednjoj utakmici grupne faze Lige šampiona protiv Intera u Milanu, odlučio je trener Katalonaca Ernesto ...\nŠta će Real pokušati na "El Klasiku"? Već su to radili, nije im se isplatilo... Španija ne može da dočeka "El Klasiko". Iako se za vikend igra vanredno kolo, do najvećeg fudbalske utakmice na svetu je ostalo osam dana.\nValverde ostavio Argentinca u barseloni\nTrener Barselone Ernesto Valverde otkrio je da Lionel Mesi nema problema sa povredom, već da će preskočiti meč sa Interom kako bi se odmorio. Barselona je obezbedila plasman u narednu fazu Lige šampiona, što je bio povod da Valverde sa spiska putnika za Italiju izostavi Lionela ...\nValverde: Šta je problem što ne igra Mesi? I bez njega smo dobili Inter\nVeliku uzbunu u svetu fudbala izazvala je odluka Ernestea Valverda da u Milan ne dovede Lionela Mesija i tako, praktično, olakša posao Interu pred završno kolo grupne faze Lige šampiona. Nerazurima samo pobeda nad Barselonom igra, donosi prolaz, bez obzira kako se zavši duel u ...\nBarselona bez Mesija protiv Intera, Liverpul u Salcburgu\nBarselona bez Mesija protiv Intera, Liverpul u Salcburgu Najbolji fudbaler sveta Lionel Mesi neće igrati sutra u poslednjoj utakmici grupne faze Lige šampiona protiv Intera u Milanu, odlučio je trener Katalonaca Ernesto Velverde.\nInteru značajno olakšan posao u izuzetno važnoj utakmici. Poslednje kolo grupne faze Lige šampiona nema nikakav rezultatski značaj za fudbalere Barselone, pa je trener Ernesto Valverde odlučio da na megdan Interu povede kombinovan sastav.\nOvo dođe kao Božićni poklon za Kontea i njegov tim... Barselona je već obezbedila plasman u top 16 i to kao prva u grupi, pa je pred mečeve sa Sosijedadom i "El Klasiko", očekivano da Valverde promeša karte. Tome se nadaju u Interu, priča se da Mesi neće ni doputovati, mada to ...\nSvega nekoliko dana nakon "zlatne lopte"\nNeće ga gledati neko vreme. Najbolji fudbaler sveta Lionel Mesi neće igrati sutra u poslednjoj utakmici grupne faze Lige šampiona protiv Intera u Milanu, odlučio je trener Katalonaca Ernesto Velverde. Barselona je već obezbedila prvo mesto u grupi F i plasman u drugu fazu, pa je ...\nBARSELONA BEZ MESIJA PROTIV INTERA: Valverde odlučio da ne vodi Argentinca u Milano\nBarselona je već obezbedila prvo mesto u grupi F i plasman u drugu fazu, pa je Valverde odlučio da odmori Argentinca, kao i Djerara Pikea i Serhija Roberta, što će sigurno "olakšati posao" Italijanima koje pobeda vodi u drugu fazu.\nNajbolji fudbaler sveta Lionel Mesi neće igrati u utorak u poslednjoj utakmici grupne faze Lige šampiona protiv Intera u Milanu, odlučio je trener Katalonaca Ernesto Velverde. Barselona je već obezbedila prvo mesto u grupi F i plasman u drugu fazu, pa je Valverde odlučio da ...\nNajbolji fudbaler sveta Lionel Mesi neće igrati sutra u poslednjoj utakmici grupne faze Lige šampiona protiv Intera u Milanu, odlučio je trener Katalonaca Ernesto Velverde Barselona je već obezbedila prvo mesto u grupi F i plasman u drugu fazu, pa je Valverde odlučio da odmori ...\nNajbolji fudbaler sveta Lionel Mesi neće igrati danas u poslednjoj utakmici grupne faze Lige šampiona protiv Intera u Milanu, odlučio je trener Katalonaca Ernesto Velverde. Barselona je već obezbedila prvo mesto u grupi F i plasman u drugu fazu, pa je Valverde odlučio da odmori ...


Potvrđena optužnica - CIN\nOkružni sud u Banja Luci odlučio je pokrenuti postupak protiv bivšeg generalnog direktora Željeznica Republike Srpske (ŽRS) Sretena Telebaka i još 10 zaposlenika ŽRS, te tri službenika javnih institucija. Oni su optuženi za zloupotrebu položaja, nezakonito sticanje imovinske koristi, falsifikovanje dokumenata i nesavjesno poslovanje čime su oštetili ŽRS za najmanje 1,7 miliona KM.\nSpecijalno tužilaštvo Banja Luka je u junu 2007. godine naredilo hapšenje bivših rukovodilaca i zaposlenika ovog preduzeća, te tri javna službenika. Optužnica koju je tužilaštvo podiglo godinu dana nakon njihovog hapšenja, zasnovana na desetinama krivičnih prijava i hiljadama dokumenata koje su prethodnih godina stizale u Okružno tužilaštvo Doboj.\nKada je početkom ovog mjeseca Specijalno tužilaštvo podiglo optužnicu, Sud je prihvatio samo onaj njen dio koji se odnosio na nesavjesno poslovanje, pa je izgledalo da će se bivše rukovodstvo suočiti samo sa novčanom kaznom. Međutim, nakon što je Specijalno tužilaštvo obnovilo optužnicu i dodalo nove elemente koju su nedostajali u prvoj verziji, te detaljnije objasnilo dokaze i definisalo teža krivična djela, Sud je prihvatio i optužbe za zloupotrebu položaja.\nZakonom predviđena kazna za ovo krivično djelo je do 10 godina zatvora.


Skupocena jakna Melanije Tramp izazvala buru na društvenim mrežama\nOdluka prve dame SAD Melanije Tramp da se na Siciliji, gde je njen suprug učestvovao na samitu Grupe sedam, pojavi u jakni s cvetnim dezenom modne kuće Dolče i Gabana od 51.000 dolara izazvala je buru na društvenim mrežama.\nDizajner Stefano Gabana pohvalio je izbor garderobe supruge američkog predsednika na društvenoj mreži Instagram, dok su se ostali, mahom pripadnici srednje klase u SAD, pitali zbog čega je jakna tako skupocena, navodi list Vašington post.\nSlično „zgražavanje“ javnosti izazvala je i bivša prva dama Mišel Obama 2009. godine kada se na jednom dogadjaju u Vašingtonu pojavila noseći patike marke Lanvin od 540 dolara.\nAmerički list ocenjuje da je razlika u ceni izmedju skupocene jakne Melanije Tramp i patika Mišel Obame očigledna, ali da je poenta ista – „modni stid“.\nIzbor garderobe može da bude veoma simboličan, tako da izbor garderobe marke Dolče i Gabana, italijanskog brenda koji je duboko inspirisan sicilijanskom kulturom, ima smisla. Dizajner Stefano Gabana jasno je stavio do znanja svoj entuzijazam i spremnost da saradjuje sa prvom damom, i to u trenutku kada su joj mnogi dizanjeri okrenuli ledja zbog neslaganja sa politikom i temperamentom njenog supruga Donalda Trampa.\nVašington post dodaje da je osnovno pitanje koliko moda zaista vredi i kakvu je poruku Melanija poslala noseći jaknu od preko 50.000 dolara.\nPredsednik SAD u kampanji se obraćao radničkoj klasi i predstavljao one koji smatraju da ih je finansijski napredak zaobišao, navodi američki list i dodaje da bi bilo poželjno da lideri pokazu empatiju sa siromašnima, kao i da skupi stanovi, automobili i dizajnirna garderoba mogu da pošalju pogrešnu poruku ljudima koji se bore za egzitenciju.\nMelanija Tramp je nosila i tašnu u istim bojama kada je bila na ručku sa ostalim supružnicima lidera Grupe sedam u Slonovskoj palati u Kataniji gde ih je ugostio gradonačelnik.\nEksplozija boja usledila je posle uglavnom crne odeće tokom turneje predsednika Donalda Trampa po inostranstvu, uključujući čipkanu crnu haljinu i maramu koju je nosila prilikom susreta s papom Franjom i taman mantil sa zlatnim detaljima na manžetnama i kragni prilikom dolaska u Italiju.


Već na samom startu upoznavanja sa vinom Merlot & Cabernet Sauvignon 2016 vinarije Doja, koje mi se čini idealnim budućim predstavnikom Srbije na čuvenom italijanskom ocenjivanju Emozioni dal Mondo Merlot e Cabernet Insieme u Bergamu otkrivamo neke sitne pokazatelje da će susret proći u najboljem mogućem redu. I na opšte zadovoljstvo, kao ljubav na prvi pogled...\nSrpska vinska scena je bogatija za još jedan rose. Ovoga puta predstavljamo vam vino DOJA Rose, iz vinarije Doja, napravljeno od sorte prokupac, koja predstavlja sinonim vinogradarstva Topličkog rejona. Prisustvo etikete DOJA Rose na srpskom tržistu još jedan je podstrek sve uspešnijoj promociji vina autohtonih srpskih sorti. Ovaj, sortno čist roze od prokupca zagolicao je znatiželju domaćih i inostranih ljubitelja i poznavalaca vina.\nU vinskom talasu koji je sve više posvećen vinima tradicionalnih srpskih sorti, prokupcu pogotovo, izdvajamo vinariju DOJA. Vinogradi i sama vinarija smešteni su na blagim padinama u podnožju planine Jastrebac.


VIKEND I KANDIDATI NA TV-U: Vučiću skoro 4 sata - Bizlife.rs\nVIKEND I KANDIDATI NA TV-U: Vučiću skoro 4 sata\n10:48 Beograd, 20/03/2017\nU petak je obavljen žreb kojim je određen redosled predsedničkih kandidata na glasačkom listiću na izborima za predsednika Republike Srbije, koji se održavaju 2. aprila. Ukupno 11 kandidata počelo je svoja predstavljanja na nacionalnom javnom servisu, a kampanja je u punom jeku.\nZajedno sa Real Time Clipping-om sledećih dana pratićemo koliko minuta kandidati dobijaju na televizijama sa nacionalnom frekvencijom (RTS 1, RTS 2, TV Pink, TV Happy, TV B92, TV Prva).\nOvog vikenda najviše vremena na televizijama dobio je predsednički kandidat Aleksandar Vučić. On je na svih 6 televizija proveo ukupno 3 sata i 48 minuta, u 31 TV prilogu. Treba uzeti u obzir da je u ovo vreme uračunata repriza emisije Ćirilica na TV Happy u trajanju 2 sata, kao i predstavljanje kandidata na RTS-u od 50 minuta. I kada se to izuzme, Vučić ima ubedljivo najviše prostora u odnosu na ostale kandidate (58 minuta). Napominjemo, ovo je ukupan broj minuta bez obzira da li se Vučić pojavljivao kao kandidat ili kao aktuelni premijer.\nDrugo mesto drži Vuk Jeremić sa 9 minuta i 18 sekundi u 13 priloga (izuzeto predstavljanje na RTS). Ubedljivo drugo mesto Jeremić je „zaslužio“ sa nekoliko veoma negativnih priloga na Televiziji Pink.\nTreći je Saša Janković (5:42 minuta), a sledi Nenad Čanak sa 4:25 minuta.\nZanimljivo je da osim predstavljanja na RTS-u Ljubiša Preletačević Beli nije imao ni sekund na nacionalnim frekvencijama.


Predsjednik Crne Gore Milo Đukanović vjernicima čestitao Kurban-bajram\nPredsjednik Crne Gore Milo Đukanović uputio je reisu Rifatu Fejziću i građanima islamske vjere čestitku povodom Kurban-bajrama.\n- Poštovani reise,\nPovodom Kurban-bajrama, praznika koji nas podsjeća na vrijednosti suživota, uzajamne podrške i zajedništva, duboko utkanih u islamu, Vama i svim građanima islamske vjere, želim srećan praznik.\nDok širom svijeta izazovna vremena na test stavljaju humanost, multietničnost i multikonfesionalnost, s ponosom možemo reći da je sklad koji smo godinama gradili u Crnoj Gori, uprkos velikim iskušenjima koja su pogađala cijeli region, bio primjer za sve ostale. Neka današnji blagdan bude prilika za daljnju afirmaciju tih vrijednosti.\nUvjeren sam da ćemo i u vremenu pred nama, na temelju izgrađenog, zajedno doprinijeti daljnjoj integraciji Crne Gore i Regiona u savremeno evropsko društvo, poboljšanju kvaliteta života građana i promociji Crne Gore u svijetu.\nU želji da Vi i svi građani praznik proslavite u blagostanju, okruženi najbližima, još jednom upućujem iskrene čestitke i srdačan pozdrav - poručio je Milo Đukanović.\nMilo Đukanović Kurban Kurban bajram\nĐukanović uputio telegram saučešća predsjedniku Indonezije\nĐukanović: Crna Gora je za kratko vrijeme preskočila stoljeća\nMilo Đukanović: Očekujem da patrijarh Irinej demantira ono što je rekao\n21.02.2019 17:08 > 17:22


Samo u prvih šest mjeseci 2020. godine, u Bosni i Hercegovini rođeno je 1.019 djece manje u odnosu na isti period prošle godine.\nPosmatrano na trogodišnjem nivou broj novorođenih u Federaciji BiH je pao za 10 posto, a u Republici Srpskoj za 5 posto, dok ta brojka na nivou Bosne i Hercegovine iznosi 8 posto.\nIzračunao je ovo Sarajlija Adnan Fehratbegović, magistar elektrotehnike koji je posljednjih godina objavio više analiza koje se tiču prirodnog priraštaja, starenja populacije i višestrukih problema koji nastaju zbog odlaska stanovništva.\nOvo je jako važna i kompleksna tema, ističe za Buku, jer depopulacija stanovništva znači manje đaka i studenata, a time i manji broj nastavnika i profesora. Nadalje, manji rođenih, u ne tako dalekoj budućnosti znači i puno manje radne snage nego što je trenutno imamo, što za sobom povlači otežano funkcionisanja privrede, dok će sa druge strane broj penzionera značajno porasti, a to automatski znači i više izdvajanja novaca za penzije.\nGrafikon ispod, čiji je autor Fehratbegović, pokazuje projekciju rasta populacije + 65 od 2013. do 2033. godine:\nProjekcije broja učenika do 2033. godine:\n“Depopulacija se kod nas dešava nevjerovatno brzo, to je kamion bez kočnica koji juri nizbrdo. Takođe ove projekcije nisu uzele u obzir masovni egzodus sa ovih prostora koji se događa zadnjih par godina, tako da je zajedno sa njim situacija poprilično alarmantna, pa je sasvim opravdano postaviti pitanje ko će sutra raditi u ovoj državi, kako ćemo osigurati penzije, novac za zdravstvo, koliko ćemo poreza prikupiti, ko će vraćati kredite koji se sada uzimaju”, ističe Fehratbegović.\nNažalost demografi i stističari već duži period upozoravaju da će ovakve vijesti biti sve češće. Istovremeno dodaju da je trenutna demografska slika još i dobra, šta nas čeka u narednih par godina kada počne uzimati danak i sada već masovni odlazak mlađeg stanovništva.\nPoređenja radi u BiH je u 2017. rođeno 29.000 djece što je 40.000 djece manje nego 1990. godine, kada je taj broj bio oko 67.000.


"Pavličić i Jerkov da mirno predaju vlast" | Mondo Portal\nPavlicic i Jerkov da mirno predaju vlast\n31. maj, 06:41\n"Pavličić i Jerkov da mirno predaju vlast" 0 Podeli Podeli na facebook Podeli na twitter Podeli na viber Pošalji na mail\n30.08.2012. / 09:42 17:14\n"Pavličić i Jerkov da mirno predaju vlast"\nPostignut je dogovor o formiranju nove većine u Skupštini grada Novog Sada koju čini 42 odbornika. Budući gradonačelnik Novog Sada naprednjak Miloš Vučević pozvao je gradonačelnika Igora Pavličića i predsednicu novosadskog parlamenta Aleksandru Jerkov da mirno predaju vlast.\nVučević je rekao Tanjugu da će SNS i njeni koalicioni partneri sve učiniti da ne dođe do nikakvog ekscesa i da smatra da nema potrebe za dizanje tenzija, jer su, kako je kazao, političke tenzije u gradu ionako poprilično visoke.\n"Pozivam ih da ne prave nikakve skandale u gradu i da se mirno povuku sa svojih pozicija i da se ne sramote toliko pred Novosađanima da su im baš toliko važne njihove fotelje", rekao je Vučević, dodajući da ne postoji pravni okvir po kome bi Pavličić i Jerkov izbegli smenu i da, kako je kazao, od sinoć oni nemaju nikakvu mogućnost da ostanu na vlasti.\n"Sada je velika odgovornost na gospodinu Pavličiću i gospođici Jerkov da mirno predaju vlast. Oni lično imaju odgovornos ukoliko dođe do bilo kakvih ekscesa. Trenutno je fokus odgovornosti na njima dvoma i oni trenutno kreiraju sudbinu grada, čuvajući isključivo svoje fotelje", rekao je Vučević, napominjući da ne shvata zašto Pavličić i Jerkov ne žele da prihvate nespornu činjenicu da nemaju većinu u skupštini.\nPredsednik novosadskih naprednjaka je rekao da sada neki direktori javnih preduzeća u gradu pokušavaju da ostanu na vlasti tako što zovu odbornike i, kako se izrazio, nude im neke materijalne pogodnosti.\nOn je istakao da se nada da "državni organi sve to prate" i napomenuo da ne bi "isključio mogućnost i krivičnog postupka zbog takvih vidova ne političke, nego kriminalne aktivnosti".\nKomentarišući izjavu predsednice novosadskog parlamenta Aleksandre Jerkov da "postoje pravna tumačenja da zahtev za smenu gradonačelnika, predsednika skupštine i gradskog veća treba odbiti, jer predlagač nije uspeo da obezbedi kvorum za održavanje sednice", Vučević je rekao da je "očigledno da gospođica Jerkov ima loše pravne savetnike."\n"Nije odbijen predlog za razrešenje gradonačelnika, jer sednica nije ni započeta. Nigde u poslovniku ne piše da onaj ko zahteva sazivanje sednice treba da obezbedi kvorum", rekao je Vučević, naglasivši da se sednica mora održati najkasnije do 12. septembra.\nVučević je bio izričit da će predsednik skupštine biti smenjen na prvoj narednoj sednici "kad god da se ona održi i kakav god da bude dnevni red".\n"Novi predsednik parlamenta će na dnevni red staviti glasanje o poverenju gradonačelniku, tako da je nemoguće da se smene izbegnu", kazao je Vučević, dodajući da će, ukoliko Jerkov, ne bude htela da zakaže sednicu, to učiniti odbornici opozicije u skladu sa poslovnikom, jer imaju većinu.\nVučević nije demantovao mogućnost uvođenja prinudne uprave u gradu. Odgovornost za to, prema njegovim rečima, isključivo bi snosili DS i LSV.\n"Ubeđen sam da bi Novosađani na sledećim izborima koji bi morali biti raspisani u roku od šest meseci, žestoko kaznili one koji su Novi Sad doveli u sutuaciju da prvi put od uvođenja višestranačja bude pod prinudnom upravom", kazao je Vučević.\nOn je dodao da veruje da bi istražni organi pojedinačno procesuirali sve one koji bi "zloupotrebom službenih položaja sprečavali da se konstituiše nova gradska vlast".\nSinoć je gradski odbor Socijlističke partije u Novom sadu saopštio da je postignut je dogovor o formiranju nove većine u Skupštini grada Novog Sada koju čini 42 odbornika.\nU saopštenju novosadskih socijalista se navodi da je posle neodržane sednice gradskog parlamenta bilo jasno da u Skupštini Novog Sada postoji nova većina.\n"U okviru nove većine u Skupštini grada Novog Sada koju čine 42 odbornika, postignut je čvrst dogovor o načinu finansiranja grada, političkoj platforimi, viziji razvoja i principima na kojima će Novi Sad funkcionisati u naredne četiri godine", kaže se u saopštenju.\nNovi gradonačelnik Novog Sada, kako se navodi, biće predsednik Gradskog odbora Srpske napredne stranke Novi Sad Miloš Vučević, njegov zamenik biće predsednik GO DSS-a Borko Ilić, dok će predsednik Skupštine grada biti predsednik novosadskih socijalista, dr Siniša Sević, a njegov zamenik dolazi iz grupe građana Dveri Novi Sad Miroslav Ilić.\n"Uvereni smo da će ljudi koji će u narednom periodu upravljati Novim Sadom od našeg grada ponovo napraviti lidera među gradovima Srbije i mesto poželjno za investicije i bezbedan i pristojan život svih naših sugrađana", kaže se u saopštenju.\nSastanak pet odborničkih grupa - "Pokrenimo Novi Sad -Tomislav Nikolić" ( na čijem čelu je SNS), SPS-a, "Svi za Novi Sad", (koju čine odbornici SPO i Romske demokratske stranke), "Novi Sad odmah" (u čijem sastavu su odbornici grupe građana, Dveri Novi Sad i jedan odbornik "Nijedan od ponuđenih odgovora") i odbornička grupa DSS-a, održan je sinoć u prostorijama SPS-a gde je i postignut ovaj dogovor o novoj većini u gradskom parlamentu Novog Sada.\nPredsednica Skupštine grada Novog Sada Aleksandra Jerkov tvrdi da će konsultacije s odborničkim grupama oko datuma sazivanja početka, juče odložene, sednice novosadskog parlamenta započeti posle okončanja konsultacija unutar aktuelne vladajuće koalicije.\n"Sednica će biti sazvana u zakonom predviđenom roku. Dogovore oko datuma sazivanja sednice s odborničkim grupama započeću nakon što obavimo konsultacije unutar koalicije", rekla je Jerkov, dodajući da će javnost o tome biti blagovremeno obaveštena.\nOna je juče otkazala vanrednu sednicu Skupštine, zakazanu na zahtev 34 odbornika opozicije, zbog nepostojanja kvoruma, jer u skupštinskoj sali ni 40 minuta posle određenog termina za početak sednice nije bilo ni jednog odbornika.\nPosle otkazivanju sednice, najavila je da će novi datum početka vanredne skupštine odrediti nakon konsultacija sa odborncima koji će, kako je kazala, u skladu s Poslovnikom, pisanim putem biti obavešteni o razlozima otkazivanja sednice.\n(Tanjug/MONDO/Foto:Tanjug, Jaroslav Pap)\nmiloš vučević igor pavličić sns aleksandra jerkov DS novi sad


- Vučiću je već dosta svega, on je lično prelomio, ali želi da čuje i mišljenje najbližih saradnika kako bi raspisao opšte izbore - kaže za „Blic“ jedan funkcioner SNS.\nKako navodi, Vučiću je dosta konstantnih osporavanja koja dolaze sa svih strana, kritikovanja svega što je Vlada uradila i kreiranja afera.\n- Pritom, Vučić sve udarce sam trpi i zato je spreman da ide na izbore i prihvati svaki rezultat - navodi izvor iz SNS.\nPredsednik Vlade i lider naprednjaka je već prethodnih dana razgovarao sa najbližim saradnicima na temu vanrednih izbora, a juče je to bila tema sastanka sa predsednikom Tomislavom Nikolićem. Takođe je zakazao sednicu Glavnog odbora SNS za nedelju i tada će od stranačkog rukovodstva tražiti saglasnost da raspiše vanredne parlamentarne izbore i pre stranačke skupštine u februaru, ukoliko proceni da je to rešenje.\nAko se u međuvremenu ništa ne promeni, Vučić će dobiti odrešene ruke i praktično će dan kasnije moći da najavi republičke izbore. U tom slučaju parlamentarni izbori bi se održali istog dana kada i pokrajinski i lokalni, koji mogu da budu održani najranije 22. aprila, a najkasnije 22. maja.\nNaprednjaci žele izbore što pre, pa je 24. april realan datum kada bi oni mogli da budu održani.\nAnalitičari smatraju da atmosfera u društvu nije jedini razlog za eventualnu premijerovu pozitivnu odluku, ali i da samo njemu i SNS vanredni izbori idu u prilog.\n- Vanredni parlamentarni izbori bi učinili da Vučić osveži podršku za svoju politiku u biračkom telu i nastavi do kraja da realizuje ono što je započeo. Ubedljivom pobedom na republičkom nivou, povećao bi šanse svoje stranke i na lokalnim i pokrajinskim izborima kada je reč o rezultatu - kaže politički analitičar Dejan Vuk Stanković.\n- Pritisci koje trpi i sa levog i sa desnog političkog spektra su sve žešći i prirodno je da premijer želi da izađe iz te situacije, a to može samo opštim izborima - ističe Stanković.\nSociolog Vladimir Vuletić ističe da bi novoformirana vlada sa novim legitimitetom postala mnogo snažniji partner i na međunarodnom i na unutrašnjem planu. Unutrašnji pritisak da se raspišu izbori ne dolazi samo iz opozicije, ukazuje Vuletić i dodaje da je za svaku vladu mnogo lakše da vodi politiku ukoliko ima nedvosmislenu podršku javnosti.\nPajtić poziva opoziciju na dogovor\nLider DS Bojan Pajtić pozvao je juče sve opozicione stranke na sastanak 19. januara kako bi se dogovorili o nastupu na izborima.\n- Mi sa 11 odsto podrške ne možemo da računamo da smenimo vlast u ovom trenutku. Pozivam sve proevropske stranke na razgovor o tome na koji način nastupamo na izborima, na koji način da se organizujemo i pružimo otpor režimu koji je osiromašio građane, koji nas je zadužio - rekao je Pajtić.


Tema: Privatne zdravstvene ustanove\n13.08.2010., 15:02 #1\nŠta mislite o privatnim klinikama, laboratorijama, ordinacijama? O opremljenosti tih klinika, stručnosti i uslužnosti lekara i ostalog osoblja? Kakva su vaša iskustva? Imate li poverenja u privatne zdravstvene ustanove ili biste se radije opredelili za lečenje u domovima zdravlja i državnim bolnicama?\nRe: Privatne zdravstvene ustanove\nPrivatno zdravstvo je NESTO NAJGORE sto jednu zemlju moze da snadje u miru.\n14.08.2010., 01:32 #3\nPostoji par normalnih klinika,a ostali samo gledaju kako sto vise para da navuku.....U jednoj su uslovi stvarno fenomenalni,i lekari su zaista strucni...Ali su im zato i cene najvece,ali ko ima para,nece zazaliti......


kontramiting - Sputnjik Srbija\nPokušaj odgovora na litije: „Kontramitinzi“ četvrtkom počinju na Cetinju\nNevladina organizacija „Crnogorska kulturna mreža“ 13. februara, u četvrtak, baš u vreme kad se održavaju litije, na Cetinju organizuje „patriotski skup za odbranu prava, časti, slobode i dostojanstva Crne Gore, koje ugrožavaju oni koji su skriveni iza brige o religijskim pitanjima“.\nAlbanski premijer Edi Rama okupio je veliki broj pristalica u Beratu, svega dan pre novog, velikog mitinga opozicije u Tirani, pojačavajući pritisak na političke rivale, čija je pozicija donekle uzdrmana zbog stava zapadnih ambasada, koje su opoziciju upozorile da nema prava da ometa demokratske procese u zemlji, prenosi RTS.\nDodik: Na svaki miting odgovorićemo kontramitingom\nPredsednik Republike Srpske Milorad Dodik ocenio je da se, uprkos tome što su protest opozicije i miting vladajuće koalicije u Banjaluci završeni mirno, pokazala još veća podela, jer opozicija nije našla snage da promoviše dijalog i dogovor, nego najavljuje nova okupljanja.\nU Skoplju je večeras održan miting podrške aktuelnoj vlasti pod sloganom „Jaka Makedonija“, koji je organizovala VMRO-DPMNE premijera Nikole Gruevskog sa kojeg je poručeno da Makedoniju neće rušiti strane službe i sile.\nU organizaciji opozicionog Socijaldemokratskog saveza Makedonije Zorana Zaeva u Skoplju će biti održan antivladin protest pod sloganom „Za Makedoniju“. Vladajući VMRO-DPMNE za sutra najavljuje kontramiting.


Socijalna geografija: ПARTИЗАН\nOvde godine je košarkaški klub Partizan postao nešto mnogo više od klasične sportske institucije. Bilo je primetno i prethodnih godina da iza ovog sporta u Partizanu i oko njega stoji čitava društvena zajednica koja ovaj sport i klub prati iskreno, strastveno i pristrasno, partizanski. Što je i bilo logično s obzirom na uspehe koje je klub postizao u prethodnim sezonama, a koji su prevazilazili ekonomske mogućnosti kluba. Trinaest uzastopnih titula domaćeg prvenstva, šest titula Jadranske lige, jedan F4, par puta top 8 i top 16 Evrolige i to (gotovo) uvek sa najmlađim i timom sa najslabijim budžetom u Evropi. Posebno je interesantno to da su strani igrači razvili prisan odnos sa klubom i neretko iskazivali svoje simpatije i poštovanje prema Partizanu i po odlasku iz kluba. Dovoljno je pomenuti Lazmea, Gista, Mekejleba, Veselog, Vestermana ili Lovernja (ovaj poslednji je bio prvi stranac kapiten u Partizanu).\nPored svih tih uspeha koje je Partizan napravio kod kuće, na prostoru bivše Jugoslavije i u Evropi, mnogo više je napravljeno na planu brendiranja košarke i Partizana kao nečeg što spada u domen kulture ili umetnosti. Počelo je Vujoševićevim insistiranjem na čitanju knjiga, gostovanjima na TVu gde je isticao da je veliki kolekcionar knjiga i slika, čime je debelo izlazio iz uobičajenog okvira ponašanja jednog košarkaškog trenera. Kasniji Vujoševićevi nastupi su išli dovoljno daleko da postanu kritika državne politike, pa se u nekom momentu činilo kako je košarkaški klub jedina opozicija trenutnom režimu, što je posebno došlo do izražaja nakon pojavljivanja Crvene zvezde gotovo niotkuda.\nZa širu sliku Partizana, ne samo kao sportske institucije već kao neke vrste kulturnog modela, dodatno su se pobrinula tri dokumentarca od kojih je jedan prikazan 2011. godine, dok su druga dva emitovana 2012. godine. Prvi dokumentarac je rezultat španske podružnice francuske televizije CANAL+ i u kratkoj formi je prikazan Partizanov put do evropske titule 1992. godine koji je specifičan po činjenici da je zbog ratnog stanja u zemlji Partizan svoje domaće utakmice igrao u Španiji, u madridskom predgrađu Fuenlabrada. „El Partizande Fuenlabrada“ je verovatno poslužio kao lep uvod za još dva filma dokumentarnog karaktera u domaćoj produkciji. Prvi dokumentarac se odnosio na obeležavanje dvadeset godina od osvajanja jedine evroligaške titule Partizana, u Istanbulu protiv Huventuda 1992. godine, a drugi dokumentarac je bio posvećen Dušku Vujoševiću kao čoveku koji je nešto više od trenera. Film „Ima jedan tim“ je prikazan na svečanoj akademiji koja je bila upriličena u Jugoslovenskom dramskom pozorištu, a emisija o Vujoševiću, Raspakivanje, nosila je naziv „DuškoVujošević – Kant iz plemena Kuča“ i prikazana je na RTS.\nOvi filmovi su stvorili jednu relaksiranu sliku o Partizanu kao brendu, nečega što bi mogli nazvati mekom moći koja je po svom karakteru fleksibilnija, prijemčivija i ne toliko agresivna za okolinu. Stvorena je klima konzumiranja Partizanove košarke kao doze umetnosti, evroligaške utakmice su bile među najposećenijim u Evropi, jedna od pesama navijača izabrana je glasovima čitalaca španskih sportskih novina („Marka“) među deset najlepših navijačkih pesama na svetu, Vujošević je proglašen za najboljeg trenera Evrolige za sezonu 2008/2009.\nIza svega ovoga na tribinama uvek haotičnog i poluanarhičnog Juga („jer mi smo stoka sa tribine južne“) stvarala se jedna nova dimenzija navijanja koja je prevazilazila klasično stajanje i pevanje. Bar dve stvari zaslužuju da se posebno istaknu: Grobarski trash romantizam i Grupa JNA. Prvi okupljeni oko fanzina i svojih profila na društvenim mrežama uspeli su da animiraju masu ljudi preko interneta stvarajući novi model navijanja kroz karikaturalne likovne, poetske i prozne kreacije. O njima je napisan čak i jedan naučni članak. Ovi drugi su pokušali da vrate duh osamdesetih na tribinu, pre svega fudbalsku, svirajući punk obrade pesama. Koliko je realno očekivati da danas punk kao stil zaživi na bilo kojoj tribini u Srbiji više je nego upitno, ali sama činjenica da među navijačima postoji i ovaj model dovoljno govori o decentralizovanosti i koncpetualnosti Partizanovog Juga sklonog performansima. Ovo naročito treba imati u vidu ako se baci pogled na drugu stranu brda i ugleda anahrono guslanje koje postaje sprdnja sa samima sobom i sopstvenom tradicijom.\nOva sezona je verovatno najteža sezona u poslednjih desetak godina i navijači su se klubu odužili kako dolikuje, a vrhunac tog odnosa bila je revijalna utakmica „Grobari za nas“.\nStoga, i da ove sezone ne osvojimo ništa, pobedili smo kao zajednica.\nNemanja Radović, Fb stranica\nОбјавио Branko Misovic у 4/15/2015 08:40:00 по подне


Uskoro nova hapšenja zbog spornih privatizacija – mojKontakt portal – Radio Televizija Kontakt\nOn je rekao da nije iznenađen napadima kojima je izložen posljednjih dana i nedjelja.\n“U igri su sada ostali krupni `igrači` koji mogu mnogo da izgube. Ovo što se dešava samo je očajnički pokušaj organizovanog kriminala da zaustavi istrage i spreči privođenje pravdi odgovornih za milionske pljačke države”, rekao je Veljović za novi broj magazina NIN.\nPrema informacijama kojima raspolaže policija, kaže Veljović, jedan od glavnih lobista koji stoje iza ovih napada je osoba koja je direktno umiješana u ozbiljna krivična djela, a koja su u vezi sa jednom od 24 sporne privatizacije.\n“On sada pokušava da kreira javno mnjenje i izbegne kaznu. U interesu istrage ne mogu da kažem o kome je reč, ali vrlo brzo će se sve saznati, a onda će mnogi biti iznenađeni”, tvrdi direktor policije.\nOdgovarajući na pitanje da li su i po 10 godina stari slučajevi spornih privatizacija mogli ranije biti procesuirani, Veljović je rekao da se u prethodnom periodu nisu stekli svi uslovi da se na njima ozbiljno radi.\n“U to vreme u samoj našoj kući bio je otvoreni rat mnogobrojnih struja i frakcija, mnoge nadležne službe nisu pružale kvalitetne odgovore na postavljene zahteve. Pa mi smo /Darka/ Šarića počeli da radimo još u vreme ministra Dragana Jočića, trpeći i tada kritike zbog naše odlučnosti, i to iznutra“, pojasnio je Veljović.